description: Eesti jalgpallikoondis pidas täna enda teise kohtumise 2018. aasta MM-valiksarjas, kui koduväljakul alistati Gibraltari 4:0. Eesti koondise peatreenerina tööd alustanud Martin Reimi debüütmängus lõid väravad 18-aastane Mattias Käit (47. ja 70. minut), Konstantin Vassiljev (62.) ja Sergei Mošnikov (88.).

title: Galerii: Eesti alistas Gibraltari 4:0, 18-aastaselt Mattias Käidilt kaks väravat

maintext:
Millal ja kus mäng toimub?
Kohtumine algab kell 21.45 Lilleküla staadionil. Postimees.ee toob kohtumise põnevamad sündmused lugejateni.
Kuidas on meeskonnad valiksarja alustanud?
Eesti kaotas 6. septemberil valiksarja avamängus võõrsil 0:5 Bosnia ja Hertsegoviinale. Gibraltar jäi samal päeval koduplatsil 1:4 alla Kreekale. H-alagrupi avavooru kolmandas matšis alistas Belgia võõrsil 3:0 Küprose.
Tabeliseis H-alagrupis avavooru järel:
1. Bosnia ja Hertsegoviina 3 punkti, 2. Kreeka 3 punkti, 3. Belgia 3 punkti, 4. Gibraltar 0 punkti, 5. Küpros 0 punkti, 6. Eesti 0 punkti.
Kes alustavad Eesti koondise algkoosseisus?
Eesti koondise eeldatav algkoosseis mänguks Gibraltariga. / Pm
Algkoosseisu koha pealt on mitmeid põnevaid küsimusi ja ka Reim on vastaste segadusse ajamiseks andnud vihjeid erinevates suundades.
Kuidas on Eesti ja Gibraltar varasemalt omavahel mänginud?
Eesti ja Gibraltar on seni omavahel mänginud kahel korral. Tegemist oli eelmise peatreeneri Magnus Pehrssoni kahe esimese matšiga Eesti koondise eest.
2014. aasta 5. märtsil teenis Eesti võõrsil maavõistlusmängus 2:0 võidu. Eesti koondise ridades said värava kirja Dmitri Kruglov ja Rimo Hunt.
Eesti toonane algkoosseis: Pareiko, Jääger, Morozov, Klavan, Teniste, Kruglov, Mošnikov, Mets, Vassiljev, Kink, Hunt.
Pildil Saksamaa koondislase Jonas Hectoriga võitlev Gibraltari koondislane Jake Gosling (paremal) on 2 väravaga koondise läbi aegade suurim väravakütt. 2014. aastal sahistas ta Tallinnas ka eestlaste väravavõrku. Tänaseks matšiks teda aga külaliste koosseisus ei ole. / Scanpix
2014. aasta 26. mail tehti Tallinnas Lilleküla staadionil Andres Operi lahkumismängus Gibraltariga 1:1 viik. Klavan viis Eesti toona 31. minutil juhtima, kuid 71. minutil tõi tabloole viigi Jake Gosling.
Eesti toonane algkoosseis: Pareiko, Kallaste, Klavan, Rähn, Jääger, Antonov, Mets, Vassiljev, Puri, Oper, Anier.
Kuidas on Gibraltar läbi ajaloo mänginud?
Gibraltarist sai Euroopa Jalgpalli Liidu UEFA liige 2013. ja Rahvusvahelise Jalgpalli Liidu FIFA liige 2016. aastal. Seega on ametlikke mänge peetud vähe. Kokku on neil kirjas 20 mängu, millest on võidetud 1, viigistatud 3 ja kaotatud 16. Ainuke võit pärineb Malta üle. Viik on lisaks matšile Eestiga välja mängitud ka Slovakkia ja Liechtensteini vastu.
Seni on osaletud ainult ühes valiksarjas, kui 2016. aasta EM-valikmängudes saadi 10 mängust kirja 10 kaotust. Väravate vahe jäi 10 mängu peale kokku 2:56. Seega on Gibraltar läbi ajaloo pidanud kokku 11 valikmängu ja punktiarve on neil seni veel avamata.
Millisel tasemel Gibraltari koondislased mängivad?
Valikmänguks on koondise nimekirjas 23 mängijat, kellest 6 mängivad Inglismaa madalamatest liigades. Neist kõige kõrgemal tasemel mängib kaitsja Scott Wiseman, kes pallib Inglismaa tugevuselt kolmandas liigas (League One) Scunthorpe Unitedi ridades.
Suurima panuse koondisesse annab Gibraltari klubi Lincoln Red Imps, kelle koosseisust on rahvusesinduses 7 meest.
Lincoln Red Imps on tuttav ka eestlaste jaoks, kuna sel suvel kohtusid nad Meistrite liiga esimeses eelringis Eesti meistri FC Floraga. Avamängu Flora koduplatsil küll võitis 2:1, kuid teises mängus oli Red Imps parem 2:0 ja pääses teise eelringi.
Seal alistati esmalt kuulus Glasgow Celtic koduväljakul 1:0, kuid võõrsil kaotati 0:3 ning langeti konkurentsist.
Eesti jalgpallikoondise peatreener Martin Reim inspekteerimas hoolealuste eilset trenni. / Tairo Lutter
Mida rääkisid eestlased eilsel koondise pressikonverentsil?


description: MOOTORRATTASPORT. Marc Marquezi saldo kõigest 23-aastasena on muljetavaldav: kolm ringrajasõidu mainekaima sarja MotoGP maailmameistritiitlit ja üks kriis. Nii madalalt hindab hispaanlane eelmist aastat, kus ta pidi kokkuvõttes leppima kolmanda kohaga. Nüüd tegi ta vigade paranduse ja kindlustas tiitli juba kolm etappi enne hooaja lõppu. Lisaks oli ta parim 2013. ja 2014. aastal.

title: MotoGP noor staar tõusis tagasi troonile

maintext:
Vägeva prantslase neljas triumf ja Tänaku tihedad tööpäevad rehvidega
Prantslased, täpsemalt Sebastienid, on autoralli MM-sarja valitsenud ajast, kui Arnold Rüütel oli alles oma presidendiaja keskel. Esmalt näitas konkurentidele üheksal korral tagatulesid Sebastien Loeb, pärast tema lõpetamist on neljal aastal järjest püüdmatuks jäänud nimekaim Sebastien Ogier. Nagu eelkäijal on ka Ogier’ meistritiitlid tulnud üsna kindlalt, tavalisest pisut enam pidi ta higistama vaid üle-eelmisel hooajal.

fasttext_language: et


description: Rahvusvaheliselt Tennise Liidult (ATP) võistluskeelu saanud Austraalia tennisist Nick Kyrgios otsib abi psühholoogilt, et oma mõttemaailm korda saada. Tänu sellele vähendatakse talle määratud karistust, kirjutab ESPN.

title: Tennisemaailma paha poiss otsib karistuse järel abi psühholoogilt

maintext:
Kyrgiosele määrati kaheksa nädala pikkune võistluskeeld ja üle 50 000 dollari suurune rahatrahv, kuna ta ei näidanud oktoobri algul peetud Shanghai turniiril üles spordimehelikku käitumist ega pingutanud piisavalt. Lisaks sattus Kyrgios sõnavahetusse pukikohtunikuga. Kuna tegemist oli korduva samalaadse teoga, otsustas ATP teda karistada, kuid märkis kohe, et kui Kyrgios on nõus psühholoogilise nõustamisega, vähendatakse tema võistluskeeldu kaheksalt nädalalt kolmele.
Nüüd andiski ATP teada, et 21-aastane tennisist, kes on maailma edetabelis praegu 14. kohal, otsustas abi otsida. «Nick on vastu võtnud plaani, mida ATP talle pakkus. Selle üksikasjad ja täpsem olemus jäävad aga rangelt saladuseks,» teatas ATP. Asja ei soostunud lähemalt kommenteerima ka Austraalia tenniseliit ega Kyrgiose leer.
Karistuse vähendamine tähendaks, et Kyrgios saab uuesti võistelda juba alates 7. novembrist. Tema hooaeg on praeguseks siiski lõppenud, sest ATP ajakavas pole pärast antud kuupäeva rohkem turniire peale novembris Londonis toimuva aastalõputurniiri, kuhu pääseb maailma kaheksa paremat mängijat. Küll aga saab tänavu kolm ATP turniirivõitu noppinud Kyrgios võistluskeelu lühendamise korral osaleda Hopmani karikaturniiril ja aidata seal Austraalia koondist, ilma et ATP sanktsioonid teda ähvardaksid.


description: Võrkpalli Balti liigas võõrustas TTÜ meeskond täna Ezerzeme/DU tiimi ja sai kirja 3:1 võidu (23, 12, -21, 24).

title: Postimehe otsepilt: TTÜ mängis kodus üle Ezerzeme meeskonna

maintext:
Postimehe otsepilt: Tallinna Selver alistas kodus Jekabpilsi
Võrkpalli Balti liigas võitis Tallinna Selver täna 3:0 (17, 22, 19) SK Jekabpilsi Luši.
Postimehe otsepilt: Tartu Bigbank ei jätnud lätlastele mingit võimalust
Võrkpalli Balti liiga laupäevastes kohtumistes tuli Eesti klubidest viimasena väljakule Tartu Bigbank. Tartlased võõrustasid lätlaste VK Biolars/Jelgavat ja võitsid kindlalt geimidega 3:0 (25:17, 25:18, 25:22). Tartul on nüüd kolmest mängust kolm võitu ja turniiritabelis on neil kaheksa punkti.
Postimehe otsepilt: Rakvere sai vajaliku võidu
Võrkpalli Balti liigas võõrustas Rakvere Võrkpalliklubi laupäeval lätlaste ASK/Kuldigat ja võitis geimidega 3:0 (25:17, 25:16, 29:27). Rakverel on nüüd kirjas kaks võitu ja üks kaotus.
Postimehe otsepilt: TTÜ kaotas Jekabpilsile ja jätkab võiduta
Võrkpalli Balti liigas asus laupäeval oma selle hooaja esimest võitu jahtima TTÜ võrkpallimeeskond. Üliõpilaste vastaseks oli Jekabpils Luši, kellele tuli siiski alla vanduda geimidega 0:3 (22:25, 14:25, 22:25).
Postimehe otsepilt: Tallinna Selver jätkas võidulainel
Võrkpalli Balti liigas on nädalavahetusel kavas tihedalt mänge. Tallinna Selver sai kirja 3:0 võidu, kui geimidega 25:18, 25:14, 25:19 oldi üle Ezerzemest. Kolmest matšist kaheksa punkti kogunud Selveri resultatiivseim oli Oliver Orav 11 punktiga.
Pärnu alistas Balti liigas tugevat vastupanu pakkunud Järvamaa
Pärnu võrkpalliklubi võõrustas Balti liigas Järvamaa võrkpalliklubi ja sai kirja üsna raske 3:1 võidu. Matši läksid juhtima külalised, kes võitsid avageimi 30:28. Järgmised kolm geimi kuulusid siiski numbritega 26:24, 25:23 25:18 Pärnule. NB! Kui video ei tööta korrapäraselt, siis proovige seda avada vajutades siia


description: Korvpalliliigas NBA püstitas Russell Westbrook järjekordse kolmikduubli, kui viskas 33 punkti, võttis 12 lauapalli ja andis 16 korvisöötu ning tüüris Oklahoma City Thunderi 113:96 võidule Los Angeles Lakersi üle. Viimati suutis hooaja kolmes esimeses mängus kaks kolmikduublit teha legendaarne Magic Johnson, kes alustas sama võimsalt hooaega 1982-83.

title: Westbrook kerkis NBAs legendide kõrvale, Durant säras võidumängus

maintext:
Läbi aegade on selle saavutusega lisaks Westbrookile ja Johnsonile hakkama saanud veel vaid Oscar Robertson ja Jerry Lucas, nii Johnson kui ka Robertson on seda teinud kahel korral. Küll aga on Westbrook läbi aegade esimene mängija, kes on suutnud põhihooaja kolmes esimeses mängus visata kokku vähemalt 100 punkti, võtta 30 lauapalli ja anda 30 korvisöötu.
Avamängus Philedelphia 76ersiga jäi tal kolmikduublist puudu vaid üks sööt, teises kohtumises Phoenix Sunsiga viskas Westbrook aga kolmikduublit tehes 51 punkti – tõsi, väga halva visketabavuse juures, tehes lausa 44 pealeviset. Eelmisel hooajal tegi Westbrook 18 kolmikduublit, mis oli liiga parim näitaja pärast hooaega 1982-83, kui selliste numbriteni küündis Johnson.
Kevadine finalist Golden State Warriors alistas 106:100 Phoenix Sunsi, Kevin Durant viskas võitjate kasuks 37 punkti. Stephen Curry lisas 28 ja Klay Thompson 14 punkti, Sunsi parim oli 26 punktiga T. J. Warren. Eric Bledsoe lisas 21 punkti, Tyson Chandleri arvele jäi lisaks 8 punktile 18 lauapalli.
San Antonio Spurs oli Kawhi Leonardi 27 punkti toel 106:99 parem Miami Heatist. Kaotajaid ei aidanud ka Hassan Whiteside’i 28 punkti ja 15 lauapalli ega Goran Dragici 25 punkti.
Ülejäänud tulemused:
Los Angeles Clippers – Utah Jazz 88:75
Detroit Pistons – Milwaukee Bucks 98:83
Memphis Grizzlies – Washington Wizards 112:103
Houston Rockets – Dallas Mavericks 93:92


description: Suvel Prantsusmaal toimunud jalgpalli EM-finaalturniiril sai nii mõnigi staadion kriitikat kehva murukatte tõttu. Ka kodumeeskonna peatreener Didier Deschamps tunnistas Marseille’s toimunud matši järel, et olukord oli katastroofiline.

title: AC/DC kontsert sundis jalgpallijuhte reegleid muutma

maintext:
«See on katastroof, kuid mitte üllatus. Kui kuu aega enne EMi korraldatakse staadionil AC/DC kontsert, siis pidid nad muru ära võtma ja tagasi panema,» rääkis Deschamps pärast 2:0 võitu Albaania üle.
Nüüd teatas rahvusvaheline alaliit FIFA, et 2018. aastal Venemaal toimuval MMil sarnast olukorda ei teki. Uue reegli kohaselt ei tohi staadionil rock-kontserti korraldada kahe kuu jooksul enne suurturniiri.


description: Suvisel jalgpalli EM-finaalturniiril säranud Prantsusmaa koondislane Dimitri Payet tõestas taas, et tema osavusel ei ole piire.

title: Video: jalgpallitäht žongleeris mängu eel nätsuga ja püüdis selle seejärel suhu

maintext:
Eilses Premier League’i matšis alistas Payeti koduklubi West Ham United koduplatsil 1:0 Sunderlandi. Võidu tõi Winston Reidi 94. minuti tabamus, seejuures andis söödu Payet.
Mängueelsel soojendusel näitas Payet oma tehnikat, kui ta žongleeris nätsuga ja püüdis seejärel selle taas suhu.


description: Eesti jalgpallikoondislaste Henri Anieri ja Andreas Vaikla jaoks oli täna Rootsi kõrgliigas õnnetu päev, sest mõlemad pidid oma koduklubidega vastu võtma kaotuse.

title: Anier ja Vaikla kaotasid Rootsis lähikonkurentidele

maintext:
Ründaja Anier kuulus Kalmari põhikoosseisu, kui külas käidi Örebrol. Viimased neli mängu järjest võitnud Kalmar läks ka täna 19. minutil juhtima, ent kohe teise poolaja alguses lasti võõrustajatel viigistada, vahendab Soccernet.ee.
68. minutil sai Kalmari kaitsja Marko Biskupovic punase kaardi ning see tingis kaks minutit hiljem avapoolajal ka kollase kaardi kirja saanud Anieri väljavahetamise: eestlase asemel sekkus mängu kaitsja. 79. minutil lõi Örebro ligi 5000 pealtvaataja ees oma teise värava ja kerkis liigatabelis 26 vooruga kogutud 39 punktiga viiendaks, ühe silmaga täpselt Kalmari ette.
Andreas Vaikla vaatas aga pingilt, kuidas Michael Langer Norrköpingu väravasuul seisis ja meeskond 1:2 kodus Malmöle alla jäi.


description:
Täna kell 21 antakse start F1 sarja Mehhiko etapile. Vaid kolm etappi enne hooaja lõppu on arvestus sõitjate osas äärmiselt pingeline ja väärtuslikke punkte lähevad jahtima esikohalt startiv Lewis Hamilton ning hetkel üldarvestust juhtiv Nico Rosberg.

Postimees toob etapi käigu lugejateni tekstipõhise ülekande vahendusel.

title: Täna: kes võidab Mehhiko vormel-1 etapi?

maintext:
Kas poolsoomlasest saaks vääriline vormel-1 sarja maailmameister?
Kolm etappi enne vormel-1 sarja hooaja lõppu on oma esimesele tiitlile lähedal Mercedese piloot Nico Rosberg. Rosberg edestab tiimikaaslast Lewis Hamiltoni 26 punktiga, ehk kui Hamilton võidab kõik järelejäänud etapid, siis piisab praegusel liidril meistritiitli võitmiseks kahest teisest ja ühest kolmandast kohast. Seejuures on aina enam hakatud rääkima, kas Rosberg oleks ikka vääriline maailmameister.


description: Jürgen Zopp (ATP 240.) ja Kenneth Raisma (ATP 941.) osalevad Falunis 25 000 dollari suuruse auhinnafondiga ITF turniiril.

title: Zopp jõudis Falunis veerandfinaali

maintext:
Zopp kohtus teises ringis rootslase Jonathan Mridhaga (ATP 832). Esimene sett oli pingeline ja kestis ligi tunni. Mõlemal mängijal oli murdepalle, aga viimases geimis õnnestus Mridhal üks neist realiseerida ja ta võitis esimese seti 6:4. Teises setis murdis Zopp vastase servi viiendas ja seitsmendas geimis ning seisuga 6:2 viis mängu otsustavasse setti, mida alustas ka kohe servi murdmisega. Hoogu jätkus seti lõpuni ja kuigi Mridha püüdis seitsmendas geimis kolme serviässaga pööret tuua, lõppes ka kolmas sett seisuga 6:2.
Veerandfinaalis on Zoppi vastaseks Edward Corrie (ATP 317.) Suurbritanniast. Corriega on Zopp kaks aastat tagasi kahel korral kohtunud ja mõlemad korrad kaotanud.
Raisma teise ringi vastane oli 19-aastane Tim van Rijthoven (ATP 297.), kellel on turniiri kolmas paigutus. Kohe esimeses setis näitas hollandlane oma võimu ja võitis ülekaalukalt 6:2. Teises setis Raisma tõestas, et võib võrdselt mängida ka endast edetabelis rohkem kui kuussada kohta eespool paikneva mängijaga. Kaheksandas geimis õnnestus tal teisel katsel vastase serv murda ja seejärel võita sett 6:3. Otsustavas setis suutis van Rijthoven 4:1 ette rebida ja enam ta edu käest ei andnud ning võitis 6:2.
Paarismängus kohtusid Zopp ja Raisma veerandfinaalis Norra paariga Fredrik Ask – Viktor Durasovic ning võitsid 6/2, 7/5. Poolfinaalis on vastaseks esimese paigutusega rootslaste paar Isak Arvidsson ja Fred Simonsson.


description: Eesti jalgpalli meistriliiga liider Tallinna Infonet alistas eile Paide Linnameeskonna 3:1. Kohtumise eredaima hetke pakkus Infoneti ründaja Jevgeni Harin, kes tuli 61. minutil vahetusest platsile ja lõi värava vaid 14 sekundiga, kui sai nurgalöögile pea vahele.

title: Video: vahetusest sekkunud Infoneti ründaja lõi ajalooliselt kiire värava

maintext:
Postimehe otsepilt: Infonet teenis ülitähtsa võidu ja astus sammu tiitli suunas
Eesti jalgpallimeistrivõistlustel enda esimest meistritiitlit jahtiv FC Infonet teenis täna ülivajaliku võidu, kui koduväljakul alistati 3:1 Paide Linnameeskond. Infonet asus kohtumist juhtima 17. minutil, kui värava sai kirja Sergei Mošnikov. Väga pikalt Paide eduseisu nautida ei saanud, kuna 32. minutil jõudis väravani Joosep Juha. Teisel poolajal tõid Infonetile võidu Jevgeni Harini 61. ja Sergei Tumasjani 85. minuti väravad. Infonetil on üks voor enne hooaja lõppu nüüd liidrina koos 77 punkti. Viimases voorus kohtub Infonet veel Nõmme Kaljuga. FC Levadial, Nõmme Kaljul ja FC Floral on koos 72 punkti, kuid neil on eelviimase vooru matšid veel pidamata. Levadia mängib homme Rakvere Tarvaga, Flora võõrustab Sillamäe Kalevit ning Nõmme Kalju sõidab külla Tartu Tammekale. Viimases voorus mängivad järgmisel laupäeval omavahel Kalju – Infonet ning Levadia – Flora.


description: Jalgpalli MMi Euroopa valiksarja kohtumistest kujunes kõige dramaatilisemaks Islandi ja Soome mõõduvõtt, kus kodumeeskond Island lõi 2:2 viigivärava 90. minutil ja võitis kuuenda lisaminuti tabamusest. Soomlaste arvates oli seejuures tegu karjuva ülekohtuga, sest võiduvärav poleks tohtinud mitte mingil juhul lugeda.

title: Video: Island võitis kuuenda lisaminuti väravast, soomlased kohtuniku peale maruvihased

maintext:
Soome asus 21. minutil Teemu Pukki väravast juhtima ja ehkki Kari Arnason 37. minutil viigistas, viis Robin Lod vaid kaks minutit hiljem soomlased uuesti ette. Teise poolaja alguses oli Islandil võimalus jälle viigistada, kuid Gylfi Sigurdsson lõi penalti latti, sealt tagasi põrkunud ja ohtlikult väravajoonele veerema jäänud palli lükkas suurepärase tõrjega Islandi ründaja jalalt minema soomlaste puurilukk Lukas Hradecky.
90. minutil sai Island siiski oma tahtmise, kui nurgalöögi järel jäi tagapostis valveta Alfred Finnbogasson, kes saatis palli peaga Hradecky jalge vahelt võrku. Kuuenda lisaminuti võiduvärav sündis suurest väravaesisest saginast, kus soomlased olid kindlad, et pall oli juba Hradecky käte vahel, kui Sigurdsson selle sealt väravasse lõi. Kohtunik Svein Oddvar Moen jättis aga värava jõusse ning näitas kõige valjuhäälsemalt protestinud ja vilemehel koguni särgist haaranud Soome kaptenile Niklas Moisanderile kollast kaarti.
Vaata videot skandaalse maiguga väravast siit!
Uudis täieneb.


description: Hiinas Liuzhous toimus jetispordi klassi SKI GP1 MM-i neljas etapp. Eestit oli esindamas Markus Lutsokert, kes sellel aastal esmakordselt osaleb kõigil MM-i etappidel. Esindatud olid 13 riigi sportlased ja starti pääses 19 võidusõitjat.

title: Eesti jetisportlane tuli MM-etapil viiendaks

maintext:
Juba kvalifikatsioonis näitas Lutsokert väga häid aegu. Esimeses kvalifikatsioonis oli seitsmes ja teises kuues. Lutsokerti sõnul oli rada väga tehniline ja oma osa mängis kõva tuul. Sellistes oludes mängivad suuremat rolli sõitja oskused ja kogemused.
Lutsokert lõpetas kahe sõidu kokkuvõttes etapi viienda kohaga, mis on siiani tema MM-etappide parim tulemus. Etapi võitis kogenud Prantsusmaa võidusõitja Jeremy Poret. Viies ja viimane etapp sõidetakse detsembris ennem jõule Araabia Ühendemiraatides.


description: Käsipalli Balti liiga avanädalavahetuse teisel päeval olid võistlustules kaks Eesti klubi. Täna sai võidu Viljandi HC ja kaotuse HC Kehra/Horizon Pulp&Paper. Mulgid alistasid Minski SKA 34:25 (16:15) ja kehralased kaotasid Zaporožje ZTR-le 21:34 (11:16).

title: Balti liiga: Viljandile võit, Kehrale kaotus

maintext:
Viljandi murdis SKA hea rünnakuga
Avapoolaeg Viljandis kulges vahelduva eduga ning mõlemad meeskonnad jõudsid paariväravalist eduseisu omada, ent pooltunni lõpp kuulus mulkidele, kes asusid Balti liiga kolmekordse võitja Minski SKA vastu 16:15 eduseisu. «Erinevalt eilsest saime rünnaku algusest peale toimima, aga nüüd oli jällegi probleeme kaitses,» selgitas Viljandi peatreener Marko Koks.
«Teisel poolajal hakkasime agressiivsemalt kaitses mängima ja noored valgevenelased väsisid,» lisas Koks 34:25 võiduga lõppenud mängu järel. «Mängisime targalt ja eriti hästi just rünnakul. Kokkuvõttes peab nädalavahetuselt saadud kahe punktiga kindlasti rahul olema.»
Ott Varik viskas Viljandi kasuks 12 väravat. Sergei Rodjukov ja Robert Lõpp tabasid 6, Kristo Järve ja Kristjan Koovit 4, Mikk Varik 2 ja Mark Lõpp 1 korra. SKA ridades oli teist päeva järjest parim 18-aastane Artur Rudz, kes viskas 12 väravat.
Indrek Lillsoo: tugevam võttis oma
Eile Minski SKA nelja väravaga alistanud kehralased alustasid tänagi hästi. «Olime keskendunud ja enamuse esimesest poolajast oli mäng võrdne,» kinnitas HC Kehra peatreener Indrek Lillsoo. «Poolaja lõpp vajus ära, jäime viiega teha ning kahjuks teisel poolajal hakkas välja lööma väsimus.»
ZTR libises eest ja sai lõpuks päris ülekaaluka 34:21 võidu. «Eks siin mängis rolli ka tasemevahe – tegemist on väga tugeva ja professionaalse tiimiga,» tunnustas Lillsoo ukrainlasi. «Meie peamine probleem oli võimaluste realiseerimine, liidrite hulka kuuluvad Nikita Jermaševitš ja Marko Slastinovski jäid nullile ning teisel poolajal eksisime kolmel karistusviskel. Mängu see kõik muidugi päästnud poleks, vastane oli parem.»
Uku-Tanel Laast ja Kaspar Lees viskasid kehralaste kasuks 5 väravat, Dmõtro Jankovski 4, Kaupo Liiva ja Jorma Käsper 2 ning Jaan Kauge, Antti Rogenbaum ja Indrek Normak lisasid ühe tabamuse. ZTR-i poolelt oli pidurdamatu Oleksii Gantšev 9 väravaga.
Järgmine Balti liiga nädalavahetus toimub 12. ja 13. novembril kui peetakse üheksa kohtumist. HC Kehra/Horizon Pulp&Paper ja Viljandi HC mängivad siis Kehras omavahel, täna mänguvaba olnud Põlva Serviti teeb aga reisi Leetu, kohtudes Kaunase Granitas-Karysi ja Vilniuse VHC Šviesaga.


description: Eelseisvateks valikmängudeks valmistuv Argentina jalgpallikoondis peab läbi ajama oma esinduse tähtmängija Lionel Messita.

title: Argentina peatreener: Messi on oma vigastuse pärast mures

maintext:
21. septembril oli Messi sunnitud Barcelona ning Madridi Atletico vahelises kohtumises väljakult enneaegselt lahkuma kubemevigastuse tõttu, kirjutas Soccernet.ee.
Samal põhjusel ei saa Argentina koondise peatreeneri Edgardo Bauza sõnul pallivõlur ka oma rahvusmeeskonda aidata: «Messi on oma vigastuse pärast mures. Ta tahaks väga mängida ning on raske teda väljaku kõrval näha. Me ei mõelnud kordagi tema meeskonda lisamisest. Peame olema ettevaatlikud.»


description: Võrkpalli Balti liigas on nädalavahetusel kavas tihedalt mänge. Tallinna Selver sai kirja 3:0 võidu, kui geimidega 25:18, 25:14, 25:19 oldi üle Ezerzemest. Kolmest matšist kaheksa punkti kogunud Selveri resultatiivseim oli Oliver Orav 11 punktiga.

title: Postimehe otsepilt: Tallinna Selver jätkas võidulainel

maintext:
Võrkpalli Balti liigas asus laupäeval oma selle hooaja esimest võitu jahtima TTÜ võrkpallimeeskond. Üliõpilaste vastaseks oli Jekabpils Luši, kellele tuli siiski alla vanduda geimidega 0:3 (22:25, 14:25, 22:25).
Pärnu alistas Balti liigas tugevat vastupanu pakkunud Järvamaa
Pärnu võrkpalliklubi võõrustas Balti liigas Järvamaa võrkpalliklubi ja sai kirja üsna raske 3:1 võidu. Matši läksid juhtima külalised, kes võitsid avageimi 30:28. Järgmised kolm geimi kuulusid siiski numbritega 26:24, 25:23 25:18 Pärnule. NB! Kui video ei tööta korrapäraselt, siis proovige seda avada vajutades siia


description: Eesti jalgpallikoondise poolkaitsja Konstantin Vassiljev pidi trauma tõttu vahele jätma eilse Poola liiga kohtumise. Täna tunnistas Vassiljev, et probleem lähendajalihasega andis endast tunda juba eelmise nädala keskpaigas peetud karikamängus, kuid toona jooksis ta siiski väljakule.

title: Vassiljevit segas trauma juba varem

maintext:
Bialystoki Jagiellonia mängumees loodab, et vigastus taandub paari päevaga ja reedeses MM-valikmängus saab ta Gibraltari vastu väljakule joosta.
«Küsimus minu osalemise kohta oli õhus juba enne karikamängu, kuid jooksin ikka väljakule. Selle matšiga asi õnneks hullemaks ei läinud. Saime aru, et kuni 3 päeva puhkust aitaks probleemil taanduda,» selgitas Vassiljev.
Viimastel päevadel on poolkaitsja teinud jooksutrenni, kuid palliga ei ole harjutada saanud. Vassiljev tegi jalale viga Poola liiga 25. septembri matšis, kui Jagiellonia alistas võõrsil Ken Kallaste koduklubi Kielce Korona. «Andsin matši teisel poolajal juba koormuse pealt pika söödu. Nii tegingi jalale viga,» täpsustas Vassiljev, kes loodab paari päevaga mängukorda jõuda.


description: Mäesuusatäht Lindsey Vonn, kes armastab poolehoidjaid Instagrami vahendusel oma edusammudega kursis hoida, postitas sotsiaalmeediakanalisse taas video, kust võib näha, et ta valmistub uueks hooajaks rasket trenni tehes.

title: Video: mäesuusakaunitar näitas uue hooaja eel treeningsaalis klassi

maintext:
Ehkki möödunud nädalavahetusel võttis 32-aastaseks saanud Vonn aja maha, et külastada muuhulgas Austinis peetud vormel-1 etappi ja veeta aega koos Lewis Hamiltoniga, kellega kõmumeedia teda järjekindlalt paari paneb, näitab värske video, et ameeriklanna eesmärk on ka võistlusrajal konkurentsivõimeline olla.
Vonn, keda on viimastel aastatel vaevanud mitu rasket põlvevigastust, on 76 MK-sarja etapivõiduga juba praegu kõigi aegade edukaim naissportlane. Küll aga on tal endiselt võimalik püüda ka Ingemar Stenmarki nimel olevat absoluutrekordit, millest Vonni lahutab hetkel vaid 11 etapivõitu.
Hooaja avastardi peaks ameeriklanna eeldatavasti tegema novembri lõpus USAs Killingtonis, kus on kavas naiste suurslaalom. Kohe pärast seda võisteldakse juba Lake Louise'is.


description: 2.-8. oktoobril toimuvad Tallinnas Masters klassi (alates 40 a.) maailmameistrivõistlused jõutõstmises. Võistluste esimesed päevad on olnud Eesti sportlaste jaoks edukad.

title: Eesti jõutõstjad alustasid Masters klassi MMi edukalt

maintext: Elmar Põldsalu saavutas -59 kg Masters 3 (üle 60 a.) klassis hõbemedali tulemusega 315 kg. Sama vanuseklassi üliraskekaalus (üle 120 kg) sai Gunnar Enkel samuti hõbemedali tulemusega 580 kg. Enkel kükkis 170 kg, surus 175 kg ja tõmbas 235 kg, kusjuures jõutõmbes oli ta oma kaalukategoorias parim. Kaalukategoorias -105 kg Masters 4 (üle 70 a.) vanuseklassis sai Viktor Guštšin pronksi tulemusega 412,5 kg (152,5 kg + 60 kg + 200 kg), vahendas ERR Sport.


description: Eesti rahvusmeeskonna edu tõttu Poola kõrgliigas alles eile oma esimese mängu pidanud Gheorghe Cretu juhendatav Lubini Cuprum alustas hooaega ideaalselt, kui avamängus kirjutati tabelisse kolm võidupunkti. Suurepärase etteaste tegid mõlemad Eesti koondislased Robert Täht ja Keith Pupart, kes panustasid võitu vastavalt 16 ja 14 punkti, kirjutab volley.ee.

title: Võimsa mängu teinud Täht ja Pupart vedasid Cuprumi võidule

maintext:
Möödunud hooajal maailma ühes parimas liigas viienda koha saavutanud Cuprum eilses kohtumises eelmise hooaja 14. meeskonnale Bedzinile hingamisruumi ei jätnud, saavutades kindla 3:0 (16, 13, 19) võidu. Teises geimis 10:5 seisul kolm järjestikust pallinguässa löönud ja mängu parimaks valitud Robert Täht tõusis lõpuks 16 punktiga üleplatsimängijaks. Täht realiseeris 24-st tõstest 9, lisas kaks blokipunkti ja koguni viis pallinguässa. Lisaks üldisele punktisummale oli mängu parim ka eestlase kasutegur +11.
Mängu paremuselt teise punktisumma 14 kogunud Keith Pupart realiseeris 16-st tõstest pooled, lisas neli blokipunkti ja kaks pallinguässa. Puparti kasutegur jäi koondisekaaslasele alla vaid ühe silmaga.
«Olime väga näljased ja mängisime ühtse meeskonnana. Need asjad kombineerituna ongi tavaliselt parim retsept heaks mänguks,» kommenteeris Täht eilset vastasseisu.
Cuprum peab edasilükatud esimese vooru mängu juba kolmapäeval, kohtudes võõrsil kahest mängust kolm punkti kogunud Bielsko-Biała esindusega. Tasub meenutada, et kui Täht ja Pupart alustasid Poolas juba teist hooaega, siis varem on eestlastest Poola kõrgliigas pallinud ka Ardo Kreek ja Kert Toobal.
Austria kõrgliigas kirjutas tabelisse teise võidu Renee Teppani ja Martti Juhkami koduklubi Innsbrucki Hypo Tirol, kes mängis kodusaalis 3:0 (18, 10, 9) tulemusega üle Riedi meeskonna. Eesti koondislased eile mänguaega ei teeninud.


description: Sel nädalavahetusel saab Tallinnas Sportland Arena kunstmurukattega väljakul näha Ameerika jalgpalli, kui Eesti ühendvõistkond kohtub soomlastega.

title: Eesti Ameerika jalgpalli ühendvõistkond võõrustab Soome meeskonda

maintext: Tallinn Kingsi ja Tartu Titansi mängijatest koosnev ühismeeskond Team Estonia võtab laupäeval Lilleküla Sportlandi treeningväljakul vastu Soome noorteklubi Butchers meeskonna. Mängu kick-off on kell 14, üritus on kõigile tasuta.


description: USA president Barack Obama avaldas arvamust, et olümpialinnade valimised on sama korruptsioonihõngulised kui Rahvusvahelise jalgpalliliidu (FIFA) otsused anda MMi korraldusõigused näiteks Venemaale või Katarile.

title: Obama: olümpialinnade valimised on sama kallutatud kui FIFA otsused

maintext:
Obama toetas 2009. aastal oma kodulinna Chicago püüdlusi saada 2016. aasta olümpialinnaks, aga USA suurlinn langes Kopenhaagenis toimunud valmistel välja juba esimeses hääletusvoorus. Lõpuks sai korraldusõiguse endale Rio de Janeiro.
«Kõik uskusid, et kui ma sinna kohale lähen, on meil suur võimalus olümpia endale saada. Tagantjärele oleme ilmselt kõik aru saanud, et Rahvusvahelise olümpiakomitee otsused on sarnased FIFA omadele - pisut kallutatud,» rääkis ta AFP vahendusel.
Lisaks märkis Obama, et tema poliitilised oponendid Vabariiklaste parteist olid läbikukkumise üle õnnelikud, sest just Obama oli Chicago püüdluste üks suuremaid toetajaid.


description: Eesti jalgpalli noorte meistrivõistlustel vilistas Tallinna Levadia poolt kohtunikuks määratud 41-aastane Igor Kazakov mängu alkoholijoobes olles ning Eesti Jalgpalliliit määras talle kaheaastase jalgpalliga tegelemise keelu.

title: Alkoholijoobes vilemehele kutsuti Eesti noorte meistrivõistlustel politsei

maintext:
1. oktoobril 40 pealtvaataja ees toimunud U11 vanuseklassi kohtumises Levadia ja Tallinna Sparta vahel äratas mängu vaatama tulnud lapsevanematele kahtlust väljakukohtuniku tegevus, mille peale kutsus Sparta mängija lapsevanem politsei, et kontrollida kohtunik Kazakovi joovet.
«Tema olek ja käitumine tundus kõrvaltvaatajatele kahtlust äratav ning lapsevanemad sekkusid mängu ajal. Ei tea, kas küsimus oli mõnes vaidlusaluses momendis, kuid nad sekkusid,» kirjeldas jalgpalliliidu avalike suhete juht Mihkel Uiboleht juhtunut.
Kazakov olevat lastevanemate sekkumisel käitunud mõistlikult ning ta tunnistas, et on alkoholi tarvitanud. «Sparta lapsevanemad tegid jalgpalliliitu avalduse ning selgitasid, et mängu vilistanud kohtunik polnud adekvaatne. Samas oli ta nõus ise alkomeetrisse puhuma ning tunnistas kõike koha peal. Seega ei tekkinud seal ka suuremat konflikti,» rääkis Uiboleht.
Nii noorte laste jalgpallimeistrivõistlustel määrab kohtuniku kodumängu korraldaja ehk antud juhul Levadia. Kazakov on varasemalt töötanud Maarjamäel asuva Levadia treeningkompleksi staadionitöötajana ning klubi on mitmel korral kasutanud teda ka noorteklassis vilemehena. Uibolehe teada usaldas Levadia Kazakovi, kuna seni polnud mees teadaolevalt põhjust tema mitteusaldamiseks andnud.
Kuigi Levadia on antud olukorras kohtuniku adekvaatsuse eest vastutav, otsustas jalgpalliliit, et ei karista klubi. «Võtsime kõikvõimalikke asjaolusid arvesse. Klubi küll on vastutav, kuid seni polnud isik nende usaldust kuritarvitanud. Samuti pole Levadiaga sarnaseid juhtumeid olnud. Klubi reageeris juhtunule mõistlikult ega peitnud pead liiva alla, seega polnud põhjust ka klubi sanktsioneerida,» selgitas Uiboleht.
Jalgpalliliit rõhutab, et alkohol ja sportimine ei käi kokku. «Mõistame selle hukka. Vahet pole, kas tegemist on noorte või täiskasvanute mänguga. Tegelikult peaksid täiskasvanud noortele eeskujuks olema ning näitama, et sport ja alkohol ei käi kokku,» lausus Uiboleht.


description: Manchester City jalgpalliklubi peatreeneri Pep Guardiola filosoofias pole Inglismaa meedia hinnangul kohta meeskonna kaptenile Vincent Kompany’le. Suvel pidi mäletatavasti samal põhjusel meeskonda vahetama ka City kauaaegne väravavaht Joe Hart, samuti pole meeskonnas kohta enam Yaya Tourele.

title: Guardiola filosoofia saab saatuslikuks järjekordsele tippmängijale?

maintext:
Kompany oli sel nädalal peetud Meistrite liiga kohtumiseks valmis meeskonda aitama, kuid keskkaitsjat ei võetud isegi mitte City pingile. Kompany koondisekaaslasel Kevin De Bruynel paluti peatreeneri otsust kommenteerida, ent mees jäi napisõnaliseks. «See oli Pepi otsus. Ju tal on omad põhjused.»
Sportsmail kirjutab, et Kompany on peatreeneri otsusest häiritud, lisaks oli tal treeningul konflikt City mängija Aleksandar Kolaroviga. Hiljuti avaldatud Guardiola raamatus on peatreener sarnaseid olukordi ka väga teravalt kirjeldanud. «Kui nad ei jookse või hüppa, võivad nad minugi poolest lahkuda. Akadeemia on häid mängijaid täis, kes on valmis seda tegema.»
City poolehoidjaid on paanikasse ajanud ka asjaolu, et nende viimaste hooaegade üks parim mängija Sergio Agüero jäeti 0:4 kaotusmängus Barcelona vastu pingile. Agüero sekkus mängu vahetusest kohtumise 79. minutil, kuid ei suutnud kohtumisse muudatust tuua. Sportsmail kirjutab, et kuigi Argentina koondise ründajale Guardiola otsus ei meeldinud, leppis ta põhjendusega, et tegu oli taktikalise otsusega. Vandenõuteoreetikud räägivad aga seda, et Guardiola jättis ründaja pingile, kuna Agüero otsustas hoolimata vigastusest aidata möödunud nädalal Argentina koondist.


description: Eesti jalgpallikoondislane Karol Mets tunnistas tänasel meeskonna pressikonverentsil, et homme rahuldab Eestit matšis Gibraltari vastu ainult võit.

title: Mets mängust Gibraltariga: eesmärk on ainult võit

maintext:
«Oleme selles mängus kindlasti favoriidid ja eesmärk on ainult võit,» tunnistas Mets. «Oleme saanud nüüd mõned päevad koos treenida. Aeg on kiiresti läinud. Oleme teinud tööd mänguplaani kallal. Töötame selle nimel, et kõik saaksid asjast ühtemoodi aru ja kõigil oleks kindel siht.»
Homses kohtumises võib eeldada, et Gibraltar asub kiivalt kaitsma ja eestlastel tuleb hakata murdma vastaste kaitset. «Ma ei usu, et see oleks meie jaoks miinus. Palliga mängida ju meeldib. See peaks olema puhas nauding. Ei usu, et see miinus oleks.»
Norras koduklubis igapäevaselt keskkaitsjana tegutsev Mets peab homme koondises taas väljakule jooksma poolkaitsjana. «Vaimselt olen selleks valmis. Olen valmis jooksma väljakule just sellel positsioonil, kus treener soovib,» tunnistas ta. «Päev-päevalt elan rolli sisse. Kõik on minu jaoks tuttav.»


description: Seni karjääri jooksul kahes MMA-matšis ringi tulnud Baruto võitleb järgmine kord 29. detsembril. Rizini poolt korraldatavas võitlussarjas on parasjagu pooleli turniir, mille kaheksandikfinaalid peeti 25. septembril. Aasta lõpus ootab ees võistluse lõppvaatus ja kokku ootab jagamist 500 000 USA dollarit.

title: Kui suurte auhinnarahade eest Baruto MMA-ringis võitleb?

maintext:
Kokku on turniiril osalemas 14 meest, kellest praeguseks on konkurentsist langenud 6. 8 meest jätkavad heitlus 29. detsembri veerandfinaalides. Praeguseks on teada, et ühes veerandfinaalis lähevad vastamisi legendaarsed Wanderlei Silva ja Mirko Filipovic. Baruto järgmise vastase nimi ei ole aga teada.
Kui Silval oli olemas juba otsepääse veerandfinaali, siis lisaks Barutole ja Filipovicile olid kaheksandikfinaalis võidukad poolakas Szymon Bajor, iraanlane Amir Aliakbari, tšehh Jiri Prochazka ja venelane Valentin Moldavski. Kaheksas veerandfinalist on veel selgumisel.
Kogu turniiri auhinnafondiks on Jaapani meedia teatel pool miljonit USA dollarit ning sellest kuulub oma osa ka Barutole.
Aasta lõpus ootab ees võistluse lõppvaatus ja kokku ootab jagamist 500 000 USA dollarit.
Turniiri avaringis alistas Baruto 45-aastase jaapanlase Kazuyuki Fujita. Kaotuse järel teatas Fujita ka sportlaskarjääri lõpetamisest. Fujita kogus karjääri jooksul kuulust peamiselt eelmisel kümnendil, kui ta kogus võitlussarjas PRIDE 7 võitu ja sai 4 kaotust.
Tolles matšis sai ka Baruto kõvasti räsida: kipsis käsi ja kümme õmblust. «Kui seekordset matši vaadata, siis sain ka ise korralikult sisse. Kulm ja lõug said paraja paugu. Käsi on ka kipsis. Retsiti ikka korralikult ära,» rääkis Baruto pärast toonast matši Postimehele. «Armid ainult kaunistavad meest. Kulmule tehti viis õmblust, viis õmblust tehti ka lõuale. See on väike asi. Seda ei pane tähelegi.»
Baruto koos toetajatega tähistamas oma teist võitu MMA-ringi. Foto: Erakogu


description: Tuleval aastal taas WRC-hooaja täismahus kaasa tegev Citroeni meeskond teatas enda sõitjate koosseisu tulevaks aastaks. Nagu juba varasemalt lubatud, siis tiimi võeti kolm pilooti.

title: Citroeni WRC meeskond teatas enda täiskoosseisu uueks hooajaks

maintext:
Juba varasemalt oli käed löödud briti Kris Meeke’iga, kes on ka sel hooajal kihutanud Citroeniga MM-sarjas. Kokku on ta sel hooajal osalenud viiel MM-rallil ning seejuures on Portugali ja Soome rallid lõppenud tema võiduga, kirjutab Autosport.
Lisaks võttis Citroen enda palgale veel Craig Breeni ja Stephane Lefebvre’i. Esimestel etappidel peavad mehed veel autot jagama ehk tõenäoliselt sõidab Breen kruusarallidel ja Lefebvre asfaldirallidel. Citroen tuleb kolmanda autoga püsivalt välja tõenäoliselt maikuus Portugalis. Seejärel plaanitakse kõikidel rallidel osaleda kolme masinaga.
Meeke’il on Citroeniga kolme aasta pikkune leping. Breen ja Lefebvre sõlmisid meeskonnaga lepingu 2018. aasta lõpuni.
Lisaks teeb valikuliselt mõned MM-rallid Citroeni WRC-masinaga kaasa ka Sheikh Khalid Al-Qassimi.


description: Täna kogunes Eesti jalgpallikoondis esmakordselt Martin Reimi käe all. Septembrikuus oli rahvusesinduse juhendajaks veel Magnus Pehrsson, kuid vahepealse ajaga on nii mõndagi muutunud. Koondise kapten Ragnar Klavan tõdes, et august tuleb välja rabeleda üheskoos.

title: Klavan: peame mängijatena kõik peeglisse vaatama, ka mina

maintext:
«Oli asju, mis oli hästi ning oli asju, mis oli halvasti. Ei olnud nii, et üks inimene tegi midagi valesti,» tõdes Klavan muudatuse kohta. «Mängijatena peame kõik peeglisse vaatama, ka mina.»
Reedese MM-valikmängu kohta Gibraltariga rääkis Klavan, et midagi lihtsat ees ootamas ei ole. «Tänapäeval oskavad kõik väiksemad meeskonnad hästi kaitsest lähtuvalt mängida. Ühegi koondise vastu ei ole lihtne,» märkis Klavan.
Viimases koondisemängus Bosnia ja Hertsegoviina vastu saadud trauma kohta tõdes keskkaitsja, et mõningaid probleeme ehk veel on, kuid mängimist see ei sega. «Saab hakkama,» sõnas ta.


description: Eesti saavutas rahvusvahelisel enduro kuuepäevasõidul (ISDE) Hispaanias Navarras viienda koha.

title: Eesti koondis saavutas enduro mitmepäevasõidul kõrge viienda koha

maintext:
Kuuendal võistluspäeval sõideti lõpukross: 1,2-kilomeetrisel Navarra ringraja kõrvale äsja spetsiaalselt ehitatud rajal kuus ringi, kuhu starditi klasside kaupa eilse seisuga paremusjärjestuse järgi vastupidises järjestuses. Raja esimesed paar kurvi kulgesid ringraja asfaldil vaheldumisi kruusaga, mitme sõidu stardis leidis aset kukkumisi ja paljud sõitjad jäid troppidesse kinni, vahendas ERR Sport.
Eesti tiimi jaoks oli kõige olulisem, et kõik sõitjad turvaliselt finišisse jõuaksid ja seda nad ka tegid. Mitteametlike tulemuste kohaselt saavutas Eesti meeskond koosseisus Veiko Rääts (E1, KTM), Priit Biene (E1, Husqvarna), Martin Leok (E2, KTM) ja Rannar Uusna (E3, KTM) ülikõrge viienda koha USA, Suurbritannia, Tšehhi ja Rootsi järel.


description: Ott Tänak ja Raigo Mõlder alustasid Hispaania ralli laupäevast võistluspäeva kiiruskatse 8. kohaga, mis kergitas nad ka üldarvestuses 8. Tänaku sõnul vaatas ta päeva avakatsel ette juba ka järgmisele hooajale ja läbis katset just vaatega tulevikku.

title: Tänak heitis pilgu juba tulevikku


description: Eesti jalgpallikoondise poolkaitsja Henrik Ojamaa, kes pääses üle pika aja taas A-koondise ridades väljakule, sõnas pärast Gibraltari alistamist, et

title: Ojamaa koondisesse naasmisest: olen ikka vahepeal ka jalgpalliga tegelenud

maintext:
«Väga lõbus oli mängul olla. Eks natuke närviline oli, et poolajal läksime 0:0 seisul riietusruumi, aga alustasime väga hästi teist poolaega. Minu suured õnnesoovid Mattiasele, kindlasti talle suurepärane emotsioon siit,» sõnas Ojamaa. «Ega palju selliseid mänge pole, kus me saame mängu lõpus rahulikumalt võtta ja palli hoida. Kindlasti ka rahvale väga positiivne emotsioon – kes selle mitte kõige toredama ilmaga kohale tulid, said kindlasti elamuse osaliseks.»
65. minutil platsile tulnud Ojamaa sai ise kirja väravasöödu Sergei Mošnikovi tabamusele, lisaks kukkus ta läbimurdel vastasega võideldes kaks korda karistusalas, kuid venelasest kohtuniku vile vaikis. «Peab üle vaatama, mis seal täpselt toimus,» jäi Ojamaa mõlema olukorra hindamisel tagasihoidlikuks. «Suutsime teravusi luua ja mängu lõpuski oli meil päris huvitavaid kombinatsioone. 4:0 oli väga hea tulemus, siit on palju esmaspäevaks kaasa võtta,» viitas Ojamaa järgmisele mängule Kreekaga.
«Aga ega väravate vahet keegi veel ei vaata. Natuke punkte on meil kirjas, palju oleneb meil kindlasti sellest, kuidas mängime kodus. Reeglina on meil just kodus läinud paremini, ka nüüd on meil võimalus punktilisa teenida,» lisas ta.
Paduvihm sobis Eestile Ojamaa sõnul paremini kui vastastele. «Mängida polnud hullu, oligi just hea – muru oli heas seisus ja pall liikus märjal murul kiiresti. Kui on kuiv ja pall liigub aeglaselt, on kaitset kindlasti raskem lahti harutada.»
Poolteist aastat koondisest eemalolek Ojamaad tema enda sõnul liialt ei häirinud. «Ma olen ju ikkagi vahepeal ka jalgpalliga tegelenud,» muigas ta. «Täna oli üks tore mäng, saime suureskoorilise võidu, see on kindlasti väga tore.»


description: Venemaa Võrkpalliföderatsioon hoiatas klubisid, et hakkab trahvima neid, kes saavad punase kaardi, eemaldatakse mängust või eiravad eetilisi norme avalike ülesastumistega.

title: Vene võrkpallijuhid hoiatavad: teenid kaardi - maksa

maintext:
Esmakordse punase kaardi puhul trahvitakse mängijat 10 000 rublaga (ümmarguselt 145 eurot) või jätab mängija mängu vahele. Iga järgmise karistuse korral on trahv 50 000 rubla ja mängu vahelejätmine. Korduva trahvi puhul karistatakse klubi 50 000 või 100 000 rublaga, kirjutab volley.ee.
Kui mängija eemaldatakse geimi lõpuni, karistatakse teda 50 000 rubla ja mängu vahelejätmisega, korduva trahvi puhul 100 000 rubla ja diskvalifitseerimisega kuni viieks mänguks. Mängija diskvalifitseerimisele mängu lõpuni järgneb esimesel korral trahv 50 000 rubla ja eemaldamine kuni viieks mänguks, teistkordse karistamise hind on 100 000 rubla. Alusetute avalike ülesastumiste korral trahvitakse mängijat 10 000 ja klubi 200 000 rublaga.


description: Soome jäähokiliigas võitis Robert Rooba koduklubi Jyväskylä 5:3 Lukko meeskonda. Rooba panustas meeskonna võitu värava ning söödupunktiga.

title: Rooba võidumängu varjutas tragöödia

maintext:
Matši jäi kahjuks varjutama tribüünil toimunud tragöödia. Mäng katkestati, kuna ühel meespealtvaatajal tekkis terviserike, mille tagajärjel ta lõpuks suri. Hiljem otsustasid koduklubi ja liiga esindajad, et vaatamata vahejuhtumile jätkatakse kohtumisega.
Mängijad ootasid paarkümmend minutit riietusruumis ja Rooba sõnul neile palju infot ei jagatud. «Meile öeldi, et hallis toimus vahejuhtum ning peagi teatatakse, millal mäng jätkub,» ütles Rooba ajalehele Iltalehti. «See tegi mängu jätkamise keeruliseks, kuid meil õnnestus hakkama saada.»
Kas Rooba arvates oli matši jätkamine õige otsust? «Raske öelda, kuna ma ei tea, mis tegelikult juhtus.»
Jyväskylä hoiab 12 vooru järel Soome kõrgliigas kümnendat kohta.


description: Kuigi paljud Venemaa sportlased Rio olümpiamängudel suure dopinguskandaali tõttu osaleda ei saanud, siis üleüldist keeldu Rahvusvaheline Olümpiakomitee (ROK) Venemaale ei seadnud. Küll käitus sellisel viisil Rahvusvaheline Paraolümpiakomitee, kes ei lubanud ühtegi venelast invaspordi suurvõistlusele.

title: Dopinguvastane instituut: ROK kaotas võitluse dopingu vastu, kuna lubas venelased olümpiale

maintext:
Riiklike dopinguvastaste organisatsioonide Instituut (iNADO) teatas eile, et ROK on kaotanud võitluse dopingu vastu, kuna lubas Venemaa koondise Rio olümpiale. Instituudi arvates oleks ROK pidanud kindlasti järgima Rahvusvahelise Antidopinguorganisatsiooni ehk WADA juhiseid, mis olid üsna selged: Venemaad poleks tohtinud Riosse lubada. Kokku osales olümpial enam kui 290 venelast.
Instituut märkis, et loodetavasti suudab ROK 2018. aasta taliolümpia eel paremaid otsuseid langetada. Sealhulgas tuleks mõista, et WADA poolt avaldatud McLareni raport on usaldusväärne ja hästi koostatud. Just selle raporti kaudu tõestati, et Venemaal toimib riiklik dopingusüsteem.


description: Meico Vettik tuli möödunud nädalavahetusel lõppenud Austraalia juunioride motokrossi meistrivõistlustel klassis 85cc Austraalia meistriks.

title: 13-aastane Eesti motokrossisõitja tuli Austraalia meistriks

maintext:
Ligi 600 osalejaga võistlused kestsid terve nädala. Klassid olid jaotatud sõitjate vanuse järgi – näiteks 85cc klass jagunes kuni 12-aastaste, kuni 14-aastaste ja kuni 16-aastaste klassiks. 13-aastane Paide noormees Vettik osales kuni 14-aastaste arvestuses.
Nagu Meico isa Veiko Vettik rääkis, on Austraalias esimene ots väga kiire. Eesti poiss pidas eelsõitudes kõva lahingu kohaliku kuti Regan Duffy'ga, keda kvalifikatsioonis võita õnnestus. Vettik võitis kõik kolm võistlussõitu.
Riverlandi saviliivarada iseloomustas Vettik kui keerulist, mis suure koormusega ka kõvasti auku läks ja mida iga päev siledaks ei lükatudki. «Kasutasime liivarehvi, kuigi oleks võinud ka kõva pinnase rehviga peale minna,» ütles Vettik.
Kohapeal elati üle ka tugev orkaan, mis terve Uus-Lõuna-Walesi osariigi elektrita jättis. «Bensiini ei saanud, sest tanklad ei töötanud. Igaks juhuks käisime poest toitu ostmas, suur supermarket töötas akude peal,» rääkis Vettik.
Et rohkem sõidukogemust saada, osales noor eestlane veel ka 125cc klassis (vanusegrupis 13-15aastased), kus ta kokkuvõttes viiendaks tuli, olles ühes sõidus teine.


description: 23. augustil Eesti jalgpalli meistriliiga mängul Tallinna Levadia ja Nõmme Kalju vahel läbiviidud võistlussisese dopingukontrolli tulemus oli negatiivne. Kontrolli teostas jalgpalliliiduga koostöös SA Eesti Antidoping.

title: Neli Eesti meistriliiga jalgpallurit andsid negatiivse dopinguproovi

maintext:
Igor Subbotini, Anton Mirantšuki, Sergei Lepmetsa ja Damiano Quintieri uriiniproove analüüsis Saksamaal Kreischas asuv dopinguanalüüsi ja spordi biokeemia instituut.
Jalgpalliliit korraldab igal aastal koostöös Eesti Antidopinguga sportlaste testimist nii võistlussiseselt kui ka võistlusväliselt. Lisaks kontrollitakse sportlasi pisteliselt ka FIFA ja UEFA poolt.


description: Täna tegi ajalugu ameerika jalgpallur Margus Hunt, kes mängis esimest korda Euroopas. Karksi-Nuiast pärit kaitsemängija koduklubi Cincinnati Bengals kohtus Londonis Wembley staadionil Washington Redskinsiga ja lisaaja järel lõppes mäng seisuga 27:27. Nagu sellel hooajal kombeks, sai Hunt korralikult mänguaega, kuid vastaseid maha ta seekord ei murdnud ja statistikasse ei pääsenud

title: Hunt ei murdnud ja Bengals viigistas

maintext:
NFL ja Euroopa?
Ameerika jalgpalli profiliiga NFL alustas Euroopas mängude korraldamist 2007. aastal, kui Wembleyl läksid 81 000 pealtvaataja ees vastamisi New York Giants ja Miami Dolphins. Eesmärk on asjal lihtne ja loogiline: spordiala kandepinna laiendamine. Kiirelt sai selgeks, et Londoni rahvas võttis pakutu avasüli vastu ning Bengalsi ja Redskinsi mäng saab olema järjekorras 17. Inglismaal peetud NFLi matš.
Pidevalt külastasid meeskonnad Wembley staadionit, kuni selle aasta 23. oktoobril tehti ajalugu ning New York Giants ja Los Angeles Rams kohtusid Londoni Twickenhami staadionil 74 000 pealtvaataja ees. 21. novembril saabub järjekordne ajalooline päev ning NFL kolib ka Mehhikosse: Estadio Aztecal heitlevad Houston Texans ja Oakland Raiders.
Cincinnati Bengalsi reedene treening / Foto: bengals.com
Hunt: ootasin seda neli aastat
Bengals ja Redskins sõitsid Euroopasse esmakordselt ning ka Margus Hunt saab esimest korda mängida kodumaale niivõrd lähedal. «Olen seda hetke neli aastat oodanud. See saab olema väga huvitav kogemus, kuna kohale tuleb mitmekülgne pealtvaatajaskond,» rääkis Hunt pärast reedel Londonis Allianz Parkil toimunud treeningut.
29-aastane mees mängib NFLis neljandat aastat ja tänavu on tal käsil elu parim hooaeg. Hunt saab stabiilselt mänguaega ning tal on õnnestunud blokeerida kaks vastaste lööki, mis on kogu liiga parim näitaja. «Hooaeg on üles-alla läinud ja kirssi tordi peale pole veel saanud. Palju platsiaega olen teeninud erimeeskondades ja see on veidi kurnav. Kui lõpuks on vaja kaitses väljakule minna, siis ajab veidi võhmale. Mänguaega on juurde andnud ka diffensive tackle’i positsioonil tegutsemine. Seal läheb mul hästi ja kõik kehalised eeldused on selleks olemas,» rääkis Hunt Postimehele.
Margus Hunt / Foto: Kaarel Täll
Bengals on favoriit
Kihlveokontorite arvates on mängu eel õrn favoriit Bengals, kuid tegelikult on senine hooaeg paremini kulgenud Redskinsil. Cincinnati meeskonnal on kolm võitu ja neli kaotust, Washingtoni satsil aga neli võitu ja kolm kaotust. Viimasest viiest omavahelisest mängust on Bengals võitnud neli.
«Hooaja algus pole kindlasti olnud meie meele järele. Washingtoni suudame võita ja peamegi seda tegema. Kõik meie senised kaotused on olnud sellised, kus pärast matši teame, et see oli täiesti jama mäng. Teame, et oleme tegelikult vastastest paremad. Lihtsalt tekivad üksikud kehvad momendid,» ütles Hunt.
Bengalsi mängujuht Andy Dalton reedesel treeningul / Foto: bengals.com
Ameerika jalgpall vs jalgpall
Inglismaa on tuntud jalgpalli sünnimaana, kuid NFL on teinud suurepärast tööd oma mängu tutvustamisel. Päev enne matši nägi Londoni linnapildis palju Redskinsi ja Bengalsi fänne ning linnas toimusid ka mitmed ala reklaamivad sündmused.
Victoria House’i oli püsti pandud uhke fänniala, kust käis läbi tuhandeid spordihuvilisi, järjekord ukse taga ulatus pidevalt sadadesse meetritesse. Fänne hullutasid Bengalsi tantsutüdrukud, lisaks jagasid kommentaare ja kogemusi klubile kõige lähemal seisvad inimesed. Rahva ette astusid muuhulgas ka peatreener Marvin Lewis ja mängujuht Andy Dalton. Fännide küsimustele vastas ka üks väheseid Kuulsuste halli valitud Bengalsi legende Anthony Munoz.
Benglas tantsutüdrukud Allikas: Postimees
Fännidele näidati NFLi meistrisõrmuseid ja Vince Lombardi nime kandvat Super Bowli karikat ehk siis trofeed, mille nimel ameerika jalgpalli üldse mängitakse. Oksjonile läksid staaride autogrammidega kiivrid. Ameeriklased näitasid, et oskavad oma mängu reklaamida ning isegi õlut pakuti Londoni kohta väga soodsa hinnaga. Fännidest õhkas rahulolu.
Wembleyt on alati peetud jalgpalli pühamuks, kuid pärast 2007. aastat on staadionist üha enam saamas ka ameerika jalgpallurite jaoks kodune paik. Võimalik, et kaks väga erinevat jalgpalli on üksteisele lähemal kui kunagi varem.


description: Inglismaa jalgpallimeistrivõistlustel teenis 7. vooru viimases kohtumises napi võidu Londoni Arsenal, kes alistas võõrsil 1:0 Burnley.

title: Skandaalne lõpp: Arsenal võitis tänu lisaminutitel käega löödud väravast

maintext:
Kohtumine oli tüürimas juba viigisadamasse, kuid matši kolmandal lisaminutil lendas pall siiski võõrustajate väravasse. Tabamuse autoriks märgiti prantslasest keskkaitsja Laurent Koscielny. Pall lendas väravasse pärast Alex Oxlade-Chamberlaini pealelööki, kelle soorituse järel tabas pall Koscielny kätt ja sealt suundus mänguvahend juba väravasse. Kuna ükski kohtunik eksimust ei märganud, siis loetigi värav ära ja Arsenalile läks tabelisse kirja 3 punkti.
7. vooru järel on Inglismaal tabeliliider Manchester City 18 silmaga, teine on Tottenham 17ga, kolmas Arsenal 16ga, neljas Liverpool 16ga, viies Everton 13ga, kuues Manchester United 13ga ja seitsmes Londoni Chelsea samuti 13ga.


description: Manchester City jalgpalliklubi on jäänud nüüd kõikide sarjade peale viies viimases kohtumises võiduta. Loomulikult on selline olukord ManCity peatreeneri Pep Guardiola jaoks vastuvõetamatu. Tänase 1:1 viigi järel Southamptoniga said tema viha tunda ka mängijad.

title: Guardiola lukustas mängijad ligi tunniks ajaks riietusruumi

maintext:
Briti meedia teatel pidid mängijad tänase mängu järel istuma ligi tund aega riietusruumis ja kuulama Guardiola etteheiteid.
Nii hilines Guardiola ka mängujärgsele pressikonverentsile. «Punane vein oli väga hea ja ma nautisin enda klaasikest veidike kauem,» viskas Guardiola esmalt pressikonverentsil nalja.
Seejärel lisas aga 45-aastane peatreener: «Oleme selles olukorras koos. Me rääkisime. Rääkisime praegusest olukorrast. Arutlesime praegust olukorda ja rääkisime, kuidas taas tõusuteele jõuda. Olen olnud ka jalgpallur ning tean, et selliseid asju võib juhtuda. See on osa jalgpallist.»
ManCity hoiab Premier League’is 20 punktiga jätkuvalt esikohta, kuid teisel ja kolmandal kohal oleval Londoni Arsenalil ja Liverpoolil on samuti 20 silma.


description: Volkswageni piloot Andreas Mikkelsen käis autoga Hispaania MM-ralli 12. kiiruskatsel üle katuse ning katkestas.

title: Video: Andreas Mikkelseni avarii kindlustas Ogier'le sisuliselt MM-tiitli

maintext:
Nii Mikkelseni kui tema kaardilugejaga on kõik korras. Ekipaaž hoidis ralli 11. kiiruskatse järel kolmandat kohta, kaotades Dani Sordole 45,1 sekundit. Avarii juhtus 19.93 km pikkuse kiiruskatse kolmandal kilomeetril.
Ühtlasi tähendab Mikkelseni avarii, et ainus mees, kes suudab Sebastien Ogier' tiitlivõidukindlustamist takistada on Thierry Neuville, kes jääb prantslasest maha 83 punktiga.


description: Norra telekanal TV2 avaldas esmaspäeval, et rahvusvahelises spordiarbitraažikohtus CASis tuleb sellel nädalal arutusele suusataja Kristina Šmigun-Vähi dopingujuhtum.

title: Port: äkki apelleeritakse sellele, et Šmigun-Vähi on karjääri lõpetanud

maintext:
«Ringvaate» saates käinud SA Eesti Antidoping nõukogu liikme Kristjan Pordi hinnangul ei arutata CASis keelatud ainete pruukimise üle. «Arvatavasti pole keskseks teemaks doping, vaid osapooled vaidlevad millegi üle, mida me ei tea,» vahendab ERR Sport Pordi sõnu.
«Tunnuste järgi ei apelleerita selle üle, et A- ja B-proov oleks olnud positiivsed ning ärge nüüd karistage mind, vaid asja käsitletakse teisiti. Võib-olla vaieldaksegi selle üle, et Šmigun-Vähi enam ammu ei võistle ja milleks te tagantjärele karistamisega üldse tegelete,» sõnas Port.


description: Võrkpalli Balti liiga laupäevastes kohtumistes tuleb Eesti klubidest viimasena väljakule Tartu Bigbank. Tartlased võõrustavad lätlaste VK Biolars/Jelgavat.

title: Postimehe otsepilt: kahe võiduga alustanud Tartu Bigbank püüab lisa

maintext:
Tartu on alustanud hooaega kahe võiduga kahest mängust ning sellega on kogutud viis punkti, mis annab neile tabelis 4. koha.
Biolars/Jelgava on samal ajal teeninud ühe võidu ja ühe kaotuse. Tabelis on Jelgava klubi kolme punktiga 6.
Postimees.ee toob kell 18.00 Tartu Ülikooli Spordihoones algava matši otsepildis vaatajateni.


description: Tyrepress tegi ülevaate lõppenud nädalavahetusel toimunud Korsika autoralli MM-etapil kihutanud DMACKi tiimist ja täpsemalt nende rehvidest. Esimest hooaega tiimina võistlev DMACK kogub paljudel etappidel alles vajalikke teadmisi, et tulevikus kiirem olla. Nii oli ka Korsika asfaldirallil, kus Tänak lõpetas võistluse 10. kohaga.

title: DMACK sai tänu Tänakule hulga tähtsaid tehnilisi andmeid

maintext:
Esmalt meenutati hea sõnaga Saksamaa asfaldirallit, kus Tänak suutis näidata head kiirust. «Võrreldes Saksamaaga olid tingimused Korsikal palju raskemad. Iga kiiruskatse pakkus lugematul hulgal kurve. Tänak lõpetas võistluse 10. kohaga ja DMACK kogus sellega hulgaliselt vajalikke tehnilisi andmeid järgmiseks hooajaks,» kirjutas Tyrepress.
Korsika ralli on rehvidele tõsine väljakutse. Vahepealsed uue asfaldiga ja laiad teed asenduvad kiiresti kitsaste ja veidi künklike teedega, kus on rallit sõidetud juba aastakümneid. Seega oli tegemist väljakutseid esitava ralliga, kus DMACKi rehve kasutavad mehed said proovida S5+ pehme ja H5+ kõva seguga rehve.
«Tulevale hooajale ette vaadates on DMACK saanud Saksamaalt ja Korsikalt olulist informatsiooni. Lisaks seisab DMACKil selle kuu lõpus ees oluline test asfaldil, et täiustada 2017. aasta rehve,» lisas Tyrepress.
«See oli meie jaoks keeruline nädalavahetus ja me ei olnud võimelised võitlema kõrgema koha eest,» sõnas Tänak ise Korsika ralli järel tiimi pressiteate vahendusel. «Samas oli oluline sõita kõik kiiruskatsed läbi ja saada järgmiseks aastaks kogemusi. Siinsed teed on väga spetsiifilised ja nüüd on meil vähemalt 2017. aastaks rohkem kogemusi.»


description: Eesti jalgpallikoondislase Artur Pika koduklubi Borissovi BATE kindlustas endale eile Valgevene meistritiitli. BATE alistas võõrsil 1:0 Graniti ning on nüüd 11 aastat järjest tulnud Valgevene meistriks. Kohtumist algkoosseisus alustanud Pikk tõusis sellega nüüd nende Eesti jalgpallurite uhkesse nimekirja, kes kroonitud mõne välisriigi meistriks.

title: Artur Pikk tõusis uhkesse nimekirja

maintext:
Jalgpallikoondis: üks mure sai lahendatud, teine ootab ja kolmas …
Septembri keskpaigas Eesti jalgpallikoondise peatreeneri ametisse asudes tunnistasid Martin Reim ning tema värske abiline Andres Oper, et esmalt on vaja mängijate silmadesse tagasi tuua sära. Pärast kahte esimest matši Reimi käe all võib tõdeda, et sära ja tahtmine on koondislastes tagasi. Siiski kimbutavad meeskonda vanad deemonid.


description: Norra telekanal TV2 sai enda kätte tšeki, mis peaks vähemalt osaliselt tõestama Therese Johaugi kaitsemeeskonna juttu.

title: Johaugi dopinguloos tuli päevavalgele oluline detail

maintext:
Eile tegid Itaalias Livignos käinud TV2 reporterid selgeks, et väidetavalt norrakatele huulepalsami müünud apteeker Norra suusakoondise arsti Fredrik Bendikseni näinud ei ole. Vähemalt ta ei mäleta, et mees tema apteeki külastanud oleks.
Täna sai TV2 aga oma valdusesse tšeki, mis tõestab, et kõnealusest apteegist osteti 3. septembril kell 9.55 Trofodermini kreem. Maksma läks see 10.50 eurot. Sama külastusega osteti ka teine huulekreem Keratoplastica.
Norra Suusaliidu pressiteate sõnul kasutas Johaug nimetatud kreemi 4.-15. septembrini Itaalias Livignos laagris olles. Norra Antidopingu Agentuur teavitas Johaugi positiivsest proovist 4. oktoobril. Enne Trofodermini kasutamist määris Johaug väidetavalt oma huulele teist kreemi.
«Therese helistas mulle 28. augustil. Ta oli valudes. Ta ütles, et ta sai tugeva päikesepõletuse. Rääkisime ning tundus, et ta on isegi saanud kuumarabanduse,» meenutas arst. «Kohtusime Livignos 1. septembril. Nägin, et seis ei olnud hea,» rääkis Bendiksen kaks päeva tagasi pressikonverentsil
Bendiksen olevat apteegist esialgu küsinud ravimit Terra Cortril, mida aga neil müüa polnud. «Rääkisin apteekriga ning selgitasin talle situatsiooni. Loetlesin talle sümptomid ning küsisin, mida teil selle vastu on. Ta pakkus mulle kahte kreemi, üks oli Keratoplastica ning teine Trofodermin,» kirjeldas apteegi külastust pärast dopingu-uudist tagasi astunud Norra koondise arst.
Vahemikus 3. – 4. september müüdi kõnealuses apteegis vaid üks Trofodermini ravim. TV2 teada ei müüdud mitte ühtegi Trofodermini vahemikus 28. august – 2. september. Küsimusele, miks apteeker Bendikseni ei mäleta, pole TV2 veel vastust saanud.
Vaata fotot kõnealusest tšekist.


description: Eilses Inglismaa jalgpalli kõrgliiga mängus Burnley ja Manchester Unitedi vahel rikkus reegleid ManU peatreener Jose Mourinho, keda võib nüüd oodata mängu- või koguni staadionikeeld.

title: Jose Mourinhot võib oodata järjekordne keeld

maintext:
United kohtus eile võõral väljakul Burnley meeskonnaga ning avapoolaja lõpus tõmbas viimaste mängumees Jon Flanagan karistusalas maha ManU mehe Matteo Darmiani. Mourinho nõudis seepeale, et väljakukohtunik Mark Clattenburg annaks tema hoolealustele penalti, kuid kohtuniku vile vaikis. Kui meeskonnad läksid 0:0 seisul poolajapausile, jätkas Mourinho protesteerimist ja penalti nõudmist, ent selle tulemusena saatis vilemees Unitedi juhendaja teiseks poolajaks hoopis tribüünidele. Sealt saatis ManU peatreener mängijatepingile oma assistendi Rui Faria abiga sõnumeid, mida viimane Mourinho juurest ära käies kohale toimetas.
Ka mängujärgsed intervjuud jäid Faria õlgadele, sest Mourinho keeldus kommentaaridest. DailyMaili väitel võib nüüd Unitedi juhendajat oodata kas mängukeeld või isegi staadionikeeld. See poleks kogenud treenerile aga sugugi esimene kord, kui ta oma käitumise eest karistada saab - oma karjääri jooksul on Mourinho teeninud selle eest koguni 13 karistust.


description: Eesti hetke parim naistennisist Anett Kontaveit mängis Luksemburgis peetava WTA turniiri avaringis loosi tahtel prantslanna Caroline Garciaga, kes on värskeimas maailma edetabelis 25. kohal. Kontaveit kaotas tasavägise mängu 7:6 (2), 2:6, 6:4.

title: Kontaveit kaotas tasavägises mängus maailma 25. reketile

maintext:
Kontaveit võitis mängitud punktidest 108, Garcia aga 106. Kontaveit lõi kuus servässa prantslanna nelja vastu. Esimese servi õnnestumisprotsent oli eestlannal 64, vastasel 62. Mäng kestis kokku pea kaks ja pool tundi.
Enne matši: 121. tabelireal olev Kontaveit ja täna 23-aastaseks saav Garcia pole varem omavahel kohtunud. Garcia seni parim saavutus üksikmängus on kolmel korral suure slämmi turniiril kolmandasse ringi jõudmine, seda suutis ta ka tänavusel US Openil. Paarismängus on prantslanna aga saavutanud kuus WTA turniirivõitu ning koos Kristina Mladenoviciga võideti tänavu suvel Prantsusmaa lahtistel naiste paarismäng.
Kontaveidi ja Garcia kohtumise võitja mängib teises ringis sakslanna Andrea Petkoviciga (WTA 55.) või Luksemburgi tennisisti Mandy Minellaga (WTA 106.). Turniiri parim asetus on maailma edetabeli 11. reketil Petra Kvitoval.


description: Profipoksis on kuninglikuks peetud ikka üliraskekaalu. Eile sai lõplikult selgeks, et seni enda käes mitut meistrivööd hoidnud Tyson Fury laseb WBA ja WBO tiitlid vabaks. Peale selle jäi ta ilma ka poksija litsentsist, kuna rääkis meedias avalikult kokaiini tarvitamisest. Kõige selle peale tuleb poksiorganisatsioonidel hakata otsima uusi maailmameistreid.

title: Poksimaailm uue valitseja otsingul

maintext:
Reim: Eesti kaotab pidevalt talente
Kas Martin Reim teadis juba enne ametisse asumist, kuidas ta Eesti koondise mängima paneks? Kust kohast Eesti jalgpallipüramiid kõige enam logiseb? Miks peaks riigi jalgpallihalle täis ehitama? Miks kaotab Eesti pidevalt palju noori talente? Kui suurelt unistab keskmine Eesti noortekoondislane? Kes on Reimi eeskujud? Kuidas kaitsta standardolukordi?


description: Suusataja Therese Johaugi advokaat Christian Hjort avaldas eile, et 16. septembril positiivse dopinguproovi andnud Johaugi ei testitud enne saatuslikku päeva nelja kuu jooksul mitte kordagi. Norra suusaekspert Fredrik Aukland ütles NRKle, et see võib Johaugi karistust raskendada.

title: Ekspert: testivaba suvi võib Johaugile karmilt kätte maksta

maintext:
«Johaugi juhtumi puhul tuleb välja, et teda ei testitud väga pika aja jooksul. Pean ütlema, et see on pigem üllatav, sest tavaliselt kontrollitakse tippe pidevalt,» rääkis Aukland. «Seetõttu ei saa ta avalikustada oma varasemaid proove ja tõestada oma süütust. Tema jaoks oleks kasulik, kui saaks mõne suvise proovi nüüd lauale panna ja näidata, et oli puhas.»
Ka endine tippsuusataja Anders Aukland tunnistas, et neli kuud ilma ühegi dopinguproovita on pikk aeg. «MK-sarjas sõitvaid koondislasi testitakse pidevalt. Poodiumile jõudvaid sportlasi testitakse igal võistlusel ja väljaspool hooaega on vähemalt viis või kuus testimist. Seega tundub neli kuud tema tasemel sportlase kohta liiga pikk aeg,» ütles ta.
Johaugilt 16. septembril võetud dopinguproovist leiti anaboolse steroidi kolstebooli kasutamise jälgi. Eile selgus, et enne seda andis ta viimase dopinguproovi alles 10. mail ehk 129 päeva varem.


description: Eesti jalgpallikoondis peab reedel oma teise kohtumise 2018. aasta MM-valiksarjas, kui koduväljakul minnakse peatreener Martin Reimi debüütmängus vastamisi Gibraltariga.

title: Klavan: Reim teab täpselt, mida on vaja, et koondis ühtseks muutuks

maintext:
Ka ise Reimiga palliplatsi jaganud Eesti koondise kapteni Ragnar Klavani sõnul pole Martin Reim aastate jooksul oluliselt muutunud, vahendab ERR Sport.
«Nüüd me oleme alles teist päeva koos, raske on sellist suurt hinnangut asjale anda. Kindlasti Martin Reim, kes tunneb väga hästi Eesti mängijaid ja ise on ka Eesti koondist esindanud, teab täpselt, mis ja mida on vaja, et koondis ühtseks muutuks,» rääkis Klavan.
«Kogu mängu alus on ikkagi töö ja endast maksimumi andmine, sama nõuab ta ka treenerina,» sõnas Klavan Reimi tööpõhimõtete kohta.


description: Kuigi Tartu Ülikooli korvpallimeeskond kaotas Eesti meistriliiga matšis Kalev/Cramole avapoolaja 29:48, uskus tartlaste peatreener Gert Kullamäe, et raskest seisust on võimalik välja tulla. Nii läkski ja kuus sekundit enne lõppu tõi Gert Dorbeki kaugvise Tartule magusa 77:76 võidu.

title: Gert Kullamäe: arvasin õigesti, et Kalev tuleb teist poolaega pisut kergemalt mängima

maintext:
«Eeldasin, et Kalev tuleb teist poolaega pisut kergemalt mängima ja nii läkski. Pidime selle olukorra ära kasutama ja lõpuni uskuma. Poolik koosseis ja vigastused ei tähenda seda, et keegi luba mängijatel võidelda. Näljase mängustiiliga on võimalus paljusid asju korvata ja lõpuks meile kuulunud lauavõitlus oli selle heaks näiteks. Arvasin, et seal võib Kalevil päris suur eelis olla,» rääkis Kullamäe pärast kohtumist.
Tartu jaoks oli hea märk ka Janar Taltsi ja Dorbeki esiletõus. Vanematest mängijatest otsib endiselt vormi Tanel Sokk. «Ei tasu loota, et mida õhemaks jääme, seda paremini mängima hakkame. Samas tuleb väljakul käinud noori kiita ja usun, et nad saavad sellistest kogemustest ainult indu juurde. Kuigi Kalevi ääred on sama pikad kui meie tsentrid, siis tegime kõik, mis suutsime. Kalev/Cramot on ka sellises reamängus magus võita,» märkis 15 punkti toonud Talts rahulolevalt.
Tartul on mõneks ajaks rivist väljas Kristen Meister (sääremarja venitus), pikemaks ajaks Kent-Kaarel Vene (kaelapiirkonna närvi pitsumine ja võimalik puukborrelioos) ja FIBA Meistrite liiga eelringis hea lauavõitlejana silma paistnud Venky Joisi põlves lõi välja vana kõhreprobleem.
«Proovime meeskonna poolt teha kõik, et Venky oleks vähemalt teisipäevases euromängus väljakul. Ükskõik, kas süstide või tablettide abiga. Muidugi peab ta sellega ise nõus olema, aga pikas perspektiivis pole see muidugi lahendus. Asi tundub päris tõsine olevat,» ütles Kullamäe murelikult.


description: Barcelona superstaar Lionel Messi avaldas arvamust, et Manchester Unitedi meeskonnal polnud mitte mingisugust šanssi neid 2009. aastal Meistrite liiga finaalis võita.

title: Messi meenutab: mängisime ManU vastu ideaalse finaali

maintext:
Messi krooniti koos Barcelonaga Roomas 2009. aastal Meistrite liiga võitjaks. Manchester United alistati finaalis 2:0. Messi sõnul oli tegemist perfektse mänguga ning kui Barcelona mängib perfektselt, pole neid võimalik alistada.
«Oleme mitmel korral selliselt mänginud ning vastasmeeskonnal on pea võimatu meile vastu saada. Pea alati, kui teeme ideaalse mängu, juhtub see väga suurtes matšides. Meistrite liiga finaal Roomas oli kindlasti üks mängudest, mis oli meie poolt perfektne,» rääkis Messi, kes lõi ise kohtumise teise värava.
Kaks aastat hiljem kohtusid samad meeskonnad taaskord Meistrite liiga finaalis ning ka tol korral oli Barcelona võidukas, alistades Manchester Unitedi 3:1. «Mõlemad võidud olid väga erakordsed.»


description: Kui tavaliselt proovitakse jalgpallis karistuslöök lihtsalt müürist mööda värava nurka suunata, siis paljud meeskonnad on välja mõelnud ka põnevamaid lahendusi. Üks tuntumaid kavalalt lahendatud karistuslööke tehti ilmselt 1998. aasta MMi kaheksandikfinaalis Argentina poolt, kui palli saatis lõpuks inglaste võrku Javier Zanetti. Põnevaid lahendusi leiab ka mujalt maailmast.

title: Video: jalgpalliajaloo kõige ootamatumalt lahendatud karistuslöögid

maintext:
Rapla pidutseb, Kalev muretseb
Alanud hooajale võimsa koosseisuga vastu tulnud Kalev/Cramo sai omal nahal tunda, et pelgalt nimed mänge ei võida. Eesti meistriliiga avamatšis jäädi Rapla Avisele alla koguni 66:82 ja uuel nädalal algava Ühisliiga eel ei paista seis kuigi roosiline. Rapla tõestas aga ilmekalt, et heitluses koduse pronksi eest ollakse suurfavoriidid. Sihitakse aga veelgi kõrgemale.


description: Läbi aegade üheks paremaks üliraskekaalupoksijaks peetav Sonny Liston on praeguseks surnud juba ligi 46 aastat, kuid tema surma asjaolud ei anna ikkagi rahu. Nüüd avaldati raamat «The Murder Story of Sonny Liston (Sonny Listoni mõrvamise lugu)», mis vihjab tugevalt sellele, et senine Listoni ametlik surmaversioon ei pea üldse paika.

title: Poksilegendi surmaga seoses tehti uusi ja vapustavaid avaldusi

maintext:
1962. aastal üliraskekaalu meistrivöö enda valdusesse saanud Liston kohtus seejärel kahel korral Muhammad Aliga ning jäi mõlemal korral Alile alla. Kui esimese matši eel peeti Listonit selgeks soosikuks ja Ali võitis alles seitsmenda raundi tehnilise nokaudiga, siis meeste kordusmatšis nokauteeris Ali vastase juba avaraundis. Hiljem on räägitud, et Liston võis selle matši ka meelega kaotada, et teenida seeläbi lisaraha endale ja ka maffiale.
Toonase matši kõrval on müstiline ka mehe surm. 1970. aastal Las Vegasest surnuna leitud poksiäss suri ametliku versiooni kohaselt heroiini üledoosi.
Aastakümneid on räägitud, et Listoni mõne matšiga võis seotud olla ka maffia ning nüüd on tema surma ümbritsemas aina suurem müsteerium.
Eelmisel nädalal ilmunud raamatu autor Shaun Assael usub, et Liston ei olnud heroiini üledoosi ohver ning tegelikult mees hoopis mõrvati.
Eelmisel nädalal ilmunud raamatu autor Shaun Assael usub, et Liston ei olnud heroiini üledoosi ohver ning tegelikult mees hoopis mõrvati.
Raamatus heidetakse pilk toonasele Las Vegase värvikale elule, kust ei puudu nii 1960ndate suured staarid ja kangelased, allmaailma kahtlased tegelased, rahaahned kaaskondlased, showtüdrukud ning ausad ja ka patused politseinikud.
Nii tõmmatakse ka Listoni surma puhul paralleele mõrvatud USA presidendi John F. Kennedyga ehk konkreetset tõde raamat ei paku, kuid lubab teha lugejatel omad järeldused, mis toonase poksisangariga ikkagi tegelikult juhtus.
Seega ei paku vandenõuteooria selget vastust, mis juhus Listoniga, kes oli oma surma hetkel väidetavalt 38-aastane.
Miks väidetavalt? Sest 1930ndate alguses sündinud mehel puudus sünnitunnistus ja keegi tegelikult täpselt ei teadnudki tema vanust. Hiljem märgiti tema ametlikuks sünniajaks 1932. aasta 8. mai, kuid paljude hinnangul oli tegemist tunduvalt vanema mehega.


description: Läti viimase kümnendi silmapaistvaim võrkpallimängija Gundars Celitans otsustas 31-aastaselt karjäärile punkti panna. Nagu spordis sageli juhtub, ei lubanud vigastus ka Celitansil kõrgeimal tasemel enam kaasa teha.

title: Läti viimase kümnendi silmapaistvaim võrkpallur lõpetas karjääri

maintext:
Celitans käis esimesel õlaoperatsioonil juba kaks ja pool aastat tagasi, misjärel ta enam platsile ei pääsenudki. «Arst ütles, et vajan järjekordset lõikust, et taaskord korralikult treenima hakata. Aga seda ma ei taha,» rääkis Celitans Läti uudisteagentuur LETA-le. Seega otsustas ta karjäärist loobuda, sest uus lõikus ei pruugi edu tuua, kirjutas volley.ee.
Lõppenud hooajal oli lootus, et Schenker liigast tuule tiibadesse saanud talent tõmbab selga Saja liigas osaleva Jekabpilsi meeskonna särgi. Kahjuks ei lubanud vigastus ka seda teha.
2012.-2013. hooajal Modena Volley meeskonnas Itaalia kõrgliiga Serie A1 parimaks mängijaks tunnistatud Celitans on mänginud ja tugevas Prantsusmaa, Türgi ja Venemaa liigas.


description: Inglismaa jalgpalli kõrgliigas võitis Londoni Arsenal eile 1:0 Burley meeskonda. Võiduvärava lõi Laurent Koscielny, kes saatis palli võrku käega. Kuigi kordusest on selgelt näha, et pall käis vastu prantslase kätt, siis Koscielny ise polnud selles nii kindel.

title: Käega värava löönud jalgpallur: kohtuniku otsust peab austama

maintext: «Tahtsin palli lüüa oma parema jalaga. Hiljem ma ei näinud, kuhu pall lendas, seega ma ei tea, kas pall puudutas mu kätt või mitte. Kohtunik andis meile värava ja tema otsust peab austama,» kõlas kaitsja veidi kummaline vastus. Ka Arsenali peatreener Arsene Wenger ei osanud pärast matši öelda, kas värav oli määrustepärane või mitte. «Ma pole veel kordust näinud. Ütlen ausalt, varumeeste pingilt ei olnud midagi näha. Võimalik, et meil oli õnne,» sõnas Wenger.


description: Suvel palju meediakära tekitanud USA kuuekordne olümpiavõitja Ryan Lochte on valmis oma Playboy modellist pruudi alatari ette viima.

title: Fotod: skandaalne Lochte palub peagi Playboy modellilt kätt

maintext:
Lochte, kes tuli suvel Rios USA teatenelikuga 4x200 meetri vabaltujumises kullale, teatas, et palub peagi oma kallima Kayla Rae Reidi kätt. «Mu pere on minult küsinud, kas ma seda liiga vara ei tee. Kuid kas armastust on võimalik ajaliselt määratleda? Mõistsin, et tema on see õige, pärast seda, kui ta kogu selle jama juures minu selja taha jäi,» ütles Lochte, kes Rio olümpial teenis medalivõidust rohkem tähelepanu kurikuulsa bensiinijaamaskandaaliga.
Paar tutvus 22. jaanuaril ühes Hollywoodi ööklubis. Lochte sõnul kõndisid nad teineteisest VIP ruumis mööda ning ta üritas Reidiga ka juttu teha, ent nende sõbrad tõmbasid neid koheselt eemale. Hiljem kirjutas Lochte Reidile Instagrammis. «Esimesest hetkest saadik tekkis meil klikk. Seepärast teangi, et võin temalt kätt paluda. Teda ei huvita minu kuulsus, ta tahab vaid, et oleksin õnnelik.»


description: M-Spordi rallimeeskonna boss Malcolm Wilson tunnistas wrc.com’ile antud intervjuus, et uueks hooajaks tehtavad muudatused seoses turvalisusega on muljetavaldavad.

title: Siiamaani ränga avarii tagajärgi tundev Tänaku boss kiidab nüüdseid muudatusi

maintext:
Wrc.com meenutab, et Wilsonil juhtus 1980. aasta Šotimaa rallil karm avarii, mille tagajärjed annavad endast siiamaani tunda. Toonase avarii tulemusena murdis Wilson oma mõlema jala hüppeliigesed.
Wilsoni sõnul on võrreldes toonase ajaga turvalisusele pandud aina enam rõhku ning võimalikeks õnnetusteks ollakse rohkem valmis.
«Kõik meeskonnad võistlevad omavahel ja kõik üritavad võita. Kui lähtuda aga turvalisusest, siis selles küsimuses on kõik meeskonnad ühtsed,» rääkis Wilson.
Kõik meeskonnad võistlevad omavahel ja kõik üritavad võita. Kui lähtuda aga turvalisusest, siis selles küsimuses on kõik meeskonnad ühtsed
«Kõik turvalisusega seotud aspektid on edasi arenenud. Turvalisuse seisukohast oleme seadnud uued standardid,» lisas Wilson ning kiitis järgmise aasta võistlusmasinaid. «Sellest saab fantastiline uus ajastu ning autot saavad olema suurejoonelised. Turvalisusele on pandud palju rõhku. See on minu jaoks väga meeldiv, kuna sõitjad ja kaardilugejad on meie kõige väärtuslikum vara.»
Muudatusi seoses turvalisusega on mitmeid. Mõeldud on sellele, et auto sees ei oleks ühelgi esemel võimalik ringi lennata. Sõitjate istmete seljatoed on saanud lisapolsterduse, et piirata kokkupõrke korral pea liikumist. Lisaks on istmeid täiendatud nii, et tegemist on sisuliselt kaitsva koorikuga sõitjate ja kaardilugejate ümber. Täiendust on saanud ka turvapuur.
Tuleval hooajal on MM-sarjas osalemas viis erinevat tehasetiimi. Lisaks M-Spordile on jätkuvalt stardis Volkswagen ja Hyundai. Lisaks löövad kaasa ka Citroen ja Toyota. Veel on sõitmas ka DMACKi tiim, kes kasutab M-Spordi toodangut. Kahe tiimi erinevus on ainult rehvides ehk mõlema tiimi juht on ikkagi Wilson.
Sel hooajal DMACKi ridades kihutavat Ott Tänakut viivad kuulujutud järgmiseks hooajaks tagasi M-Spordi esindustiimi.


description: Eesti korvpallikoondislase Kristjan Kanguri koduklubi Varese jäi Itaalia kõrgliigas alla Milanole.

title: Kangur ja Varese kaotasid Milanole

maintext:
Selver võttis Pärnul kommi suust
VÕRKPALL. Balti liiga avanädalavahetusel sai Tallinna Selverilt valusa kaotuse kodus mänginud Pärnu, kes läks kohtumist küll 2:0 juhtima, ent ei suutnud edu realiseerida ja Selver viis kohtumise viiendasse geimi. Seal oli Pärnu juba 11:7 eduseisus, ent andis sellegi käest ja pidi vastu võtma 2:3 kaotuse. «Hea, et punkti kätte saime. Pulgakomm võeti suust ära, mõtlesin, et kas tõesti,» ütles Pärnu peatreener Avo Keel, viidates käest lastud võiduvõimalusele.


description: Profipoksi üliraskekaalu kolme tiitlivöö omaniku Tyson Fury sõber Billy Joe Saunders kardab, et kui vaimsete probleemide küüsis vaevlev Fury ei saa uuesti poksiringi astuda, võib ta surra juba enne 30-aastaseks saamist.

title: Skandaalse poksiässa sõber: Fury ei pruugi elada isegi 30-aastaseks

maintext:
«Tyson teeb praegu otsuseid, mille jaoks pole ta vaimselt korras. Ta on vaimselt ebastabiilne. Peame ta poksiringi tagasi aitama. Kui temalt poks ära võtta, siis ma ei usu, et ta näeb oma 30. sünnipäeva,» rääkis ka ise profipoksi tipus olev Saunders BBC-le.
Saundersi soovide täitumine on kahtlane, sest kokaiiniga vahele jäämise tõttu ähvardab 28-aastast Furyt kolme tiitlivöö (WBO, WBA ja IBO) äravõtmine ja võistluskeeld. Furyle sai saatuslikuks 22. septembril antud uriiniproov, millest leiti reedel kokaiini kasutamise jälgi. Nüüd on Furyl võimalus nõuda B-proovi avamist.
Uudise järel otsustas Fury postitada sotsiaalmeediasse foto, kus tema ees on kuhjaga kokaiini. Fury loobus hiljuti kordusmatšist Vladimir Klitškoga ning seejärel räägiti tema halvast vaimsest tervisest. ESPN aga teatas, et britt võis matšist loobuda just positiivse dopinguproovi tõttu.
Fury leerist ei ole seni mingeid selgitusi olukorrale tulnud. Ainsana postitaski poksija ise Twitterisse pildi, mis külvas veelgi rohkem segadust. Britt on võtnud kaadri filmist «Scarface» ja asendanud seal Al Pacino mängitud Tony Montana näo enda omaga. Mehe ees laual on kokaiinihunnik.
Eile teatas poksi üliraskekaalu valitseja aga karjääri lõpetamisest, et siis paar tundi hiljem väita, et tegi nalja.
«Poksimaailm on kõige haledam asi, milles ma kunagi olen osalenud – see kõik on hunnik s*tta. Ma olen parim ning ühtlasi lõpetan oma karjääri,» kirjutas Fury eile pärastlõunal Twitterisse.
Kolm tundi pärast skandaalse avalduse tegemist postitas Fury samasse sotsiaalmeediakanalisse teate, et tegi vaid nalja. «Hahaa, arvate, et saate Mustlaskuningast (Fury hüüdnimi – toim) nii lihtsalt lahti? Ma olen siin, et jääda. Nii pea, kui end paremini tunnen, kaitsen oma tiitleid.»


description: Eesti jalgpallikoondise peatreener Martin Reim avaldas tänaseks MM-valiksarja kohtumiseks Kreekaga algkoosseisu ning tõi üllatuslikult algrivistusse FC Levadia 21-aastase äärepoolkaitsja Pavel Marini.

title: Martin Reim tõi kohtumiseks Kreekaga algkoosseisu üllatusmehe

maintext:
Eesti jalgpallikoondis peab täna oma kolmanda kohtumise 2018. aasta MM-valiksarjas, kui koduväljakul minnakse vastamisi 2004. aasta Euroopa meistri Kreekaga. Tegemist on Martin Reimi teise mänguga Eesti peatreenerina, avamatšis teenisid eestlased reedel 4:0 võidu Gibraltari üle.
Kas imemees Käit saab kohe ühe võimaluse veel?
29. juunil täisealiseks saanud Mattias Käit tõusis reede õhtul üheks siinse jalgpallipubliku uueks lemmikuks, kui saatis oma teises koondisemängus Gibraltari võrku kaks palli. Täna Kreekaga peetava MM-valikmängu eel on kindlasti põnev küsimus, kas Käit alustab taas algkoosseisus. Kui ei alusta, siis vahetusest sekkudes saab ta tõenäoliselt ikkagi võimaluse. Seejuures on ta võimeline väljakul täitma mitut positsiooni.
Jalgpallikoondise taastatud usu tugev kondiproov
«Esimese nelja minutiga rohkem sündmusi kui viimase kahe aastaga,» visati reede õhtul tribüünil nalja, kui Eesti jalgpallikoondis alustas MM-valikmängu Gibraltariga ülimalt hoogsalt. Kui Gibraltar käis eelmisel korral Tallinnas, siis lepiti 1:1 viigiga. Nüüd sõitis Eesti värske peatreeneri Martin Reimi debüütmängus vastasest teisel poolajal teerulliga üle ja võttis 4:0 võidu.
Galerii: Eesti jalgpallikoondise viimane trenn enne mängu Kreekaga
Eesti jalgpallikoondis kohtub homme kell 21.45 MM-valikmängus Lilleküla staadionil Kreekaga. Täna õhtul pidasid eestlased oma viimase mängueelse trenni.
Reim: Kreekal on nõrku kohti, kust nõelata
Eesti jalgpallikoondise peatreener Martin Reim tunnistas tänasel pressikonverentsil, et mängijad on kõik homseks mänguks Kreekaga valmis ning vigastustega muresid ei ole. Samas on pilk peale heidetud ka Kreeka mängule ja seal nähakse võimalusi vastaste nõelamiseks.
Kreeklasest Dortmundi Borussia äss: meie koondis on totaalselt muutunud
2004. aastal jalgpallis Euroopa meistriks kroonitud Kreeka koondis paistis toona silmas väga võitlusliku mänguga, kus palju rõhku kaitsemängule ja vastaste rünnakute lõhkumisele. Igapäevaselt Dortmundi Borussia keskkaitsjana tegutsev Sokratis Papastathopoulos tunnistas koondise tänasel pressikonverentsil, et tänapäeva Kreeka koondis on totaalselt muutunud. Selle muutunud koondisega läheb homme MM-valikmängus vastamisi Eesti.
Kreeka peatreener: teame, et Eesti mängis paar päeva tagasi hästi
Kreeka jalgpallikoondise sakslasest peatreener Michael Skibbe tunnistas enne homset Eestiga peetavat MM-valikmängu, et nende kindlaks eesmärgiks on Tallinnast lahkuda 3 punktiga.


description: Vormel-1 hooaja lõpuni jääb veel neli etappi ja tiitli pärast heitlevad Mercedese mehed Nico Rosberg ja Lewis Hamilton. Rosbergi edu on 33 punkti ning kuigi kindlalt ei saa sakslane end tunda, sest mängus on veel 100 punkti. Motorsport.com tõi lisaks Mercedese meeste omavahelisele kemplemisele välja viis duelli, mida hooaja lõpus jälgida tasuks.

title: Vormel-1: viis duelli, mida aasta lõpus jälgida

maintext:
Ferrari vs Red Bull
Mercedes on konstruktorite hulgas juba maailmameister, kuid võitlus teisele kohale on põnev ja põhimõtteline. Red Bulli edu Ferrari ees on 50 punkti, kuid jagamisele läheb nelja etapi jooksul veel 172 punkti. Seega on kõik endiselt lahtine ja Ferrari juht Maurizio Arrivabene on kinnitanud, et võitlus jätkub viimase hetkeni.
Force India vs Williams
Konstruktorite hulgas jahivad mõlemad tiimid neljandat kohta ja hetkel on 20-punktine edu Force Indial. Viimase kolme sõiduga on India võistkond kogunud 26 punkti, samal ajal piirdus Williams 13ga. Suure ajalooga Williamsi alistamine tähendaks Force Indiale palju.
Räikkönen vs Verstappen vs Vettel
Võitlus neljandast kuni kuuenda kohani on karm: kõik kolm meest mahuvad viie punkti sisse. Väike edu on 170 punkti kogunud Kimi Räikkönenil, kuid Max Verstappen ja Sebastian Vettel on 165 punktiga kohe kannul. Ferrari tiimis sõitvad endised maailmameistrid püüavad teha kõik endast oleneva, et debüüthooaega tegev noor Verstappen oma selja taga hoida.
Ocon vs Wehrlein
Manori meeskonnas kihutavad Esteban Ocon ja Pascal Wehrlein pääsevad küll harva telepilti, kuid nendel käib võitlus tuleviku nimel. Võimalik, et just viimastel etappidel paremat hoogu näitav mees teenib uueks aastaks lepingu Force India või Renault’ga.
Kvjat vs Marko
Red Bullist tänavu Toro Rossosse langenud venelane Daniil Kvjat tahab mõlemat meeskonda juhtivale Helmut Markole tõestada, et väärib kiiremat autot.


description: Inglismaa jalgpallikoondis pidi eile hilisõhtul leppima 2018. aasta MM-valikmängus 0:0 viigiga Sloveenia vastu. Samas päevad nad olema õnnelikud ka viigipunkti üle ning selle eest tänama oma väravavahti Joe Harti.

title: Inglased on vaimustuses: Joe Hart tegi imelise tõrje

maintext:
Joe Hart eilse kohtumise 47. minutil tõrjetööd tegemas. / Scanpix
Manchester Cityst Pep Guardiola poolt lahkuma sunnitud ja lõpuks Itaalia kõrgliigaklubis Torinos maandunud Hart tegi kohtumise jooksul mitu head tõrjet, kuid erilisi kiidusõnu teenis ta 47. minutil tehtud tõrje eest, kus ta koukis palli välja sisuliselt ristnurgast.
Loomulikult oli Briti meedia kohtumise järel Harti esitustest vaimustuses ning tehti ka vihjeid Guardiola suunas, et viimane peaks ikka inglase esitustele pilgu peale viskama.
F-alagrupi eilsed mängud:
Leedu – Malta 2:0
Slovakkia – Šotimaa 3:0
Sloveenia – Inglismaa 0:0
Tabeliseis: 1. Inglismaa 7, 2. Leedu 5, 3. Sloveenia 5, 4. Šotimaa 4, 5. Slovakkia 3, 6. Malta 0.


description: Maailma edetabelis 121. kohta hoidev tennisist Anett Kontaveit võitis 250 000 dollari suuruse auhinnafondiga Linzi turniiril edetabelis 45. real asuvat kanadalannat Eugenie Bouchardi 7:6 (7:5), 6:4.

title: Kontaveit alistas Linzi turniiril maailma 45. reketi

maintext:
Tänane mäng algas väga tasavägiselt ja kolmveerand tunniga jõuti esimese seti kiire lõppmänguni. Ka see kulges punkt-punkti heitluses ja murdepunkti võitis Kontaveit 7:6(5).
Teises setis murdis Bouchard Kontaveidi pallingu kohe teises geimis ja asus 3:0 juhtima. Viiendas geimis murdis Kontaveit vastu ja pingelises kuuendas geimis viigistas seisu 3:3. Seti lõpus õnnestus eestlannal veelkord vastase serv murda ja oma servigeimil realiseeris teise matšpalli võiduks 6:4.
Teises ringis läheb Kontaveit vastamisi 23-aastase tšehhitari Denisa Allertovaga. Maailma 102. reket oli avaringis 6:2, 6:3 üle edetebalis 24. kohta hoidvast venelannast Darja Kasatkinast. Seni pole Kontaveit ja Alletrova omavahel täiskasvanute hulgas kohtunud.


description: Seitsmeliikmelisest Eesti ultrajooksjate koondisest noorim, 23-aastane Karmen Lepp, püstitas 22.-23. oktoobril Prantsusmaal Albis toimunud 24-tunni jooksu Euroopa meistrivõistlustel Eesti naiste rekordi, läbides ööpäevaga 173,319 kilomeetrit. Varasem Eesti tippmark 170,493 km kuulus Heleen Vennikase nimele, mille ta jooksis 2013. aastal.

title: Karmen Lepp püstitas 24 tunni jooksu EMil Eesti rekordi

maintext:
Eesti rekord andis Karmen Lepale ultrajooksu EMIl 77 naise konkurentsis 50. koha. Raili Rüütel sai 66. koha tulemusega 132,412 km ja Heleen Vennikas 73. koha 109,171 kilomeetriga, kirjutas jooksuportaal.ee.
«Aitasime kõik Karmenit. Ta oli väga tubli, sest jooksis esimese 12 tunniga juba 100 kilomeetrit täis. Lõpus jooksime temaga koos ja pakkusime talle kõike. Kogu Eesti tiimiga panustasime Karmeni tulemuse peale,» ütles ajakirja Jooksja Jooksuportaali uudistele Eesti ultrajooksu koondise juht Heleen Vennikas.
24-tunni jooksu Euroopa meistritiitli võitis rootslanna Maria Jansson 250,647 kilomeetriga, mis on uus Euroopa rekord. Kaks järgmist medalit kuulusid Poola ultrajooksjatele – hõbemedal Patrycja Bereznowskale Poola rekordiga 241,633 kilomeetrit ja pronks Agata Matejczukile isikliku rekordiga 232,285 kilomeetrit.
Eesti meestest osutus parimaks Cris Poll, kes sai 51. koha tulemusega 201,064 kilomeetrit. Mart Maasikrand lõpetas 62. kohal 189,717 kilomeetriga, Toomas Unt 68. kohal isikliku rekordiga 182,690 kilomeetrit ja Peeter Vennikas 91. kohal 81,811 kilomeetriga. Kokku sai tulemuse kirja 94 meest. 24-tunni jooksu Euroopa meistriks krooniti britt Dan Lawson riigi rekordiga 261,843 kilomeetrit. Teine koht läks tšehhi ultrajooksjale Ondrej Velickale isikliku rekordiga 258,661 kilomeetrit ja kolmas koht prantslasele Stephane Ruelile samuti isikliku rekordiga 257,296 kilomeetrit.


description: Eesti koondise väravavaht Mihkel Aksalu saavutas Seinäjoki JK (SJK) võistkonnaga Soome meistrivõistlustel kolmanda koha. Nüüd on Aksalul SJK-ga ette näidata nii kuld-, hõbe kui ka pronksmedal.

title: Eestlased välismaal: Aksalu tegi Soomes nullimängu ja sai pronksi

maintext:
Viimases voorus vajas SJK tiitlivõiduks võõrsil võitu Helsingi JK (HJK) üle ning pidi lootma, et Mariehamn kodus Tampere Ilvest ei alistaks. Siiski ei suutnud SJK enamat 0:0 viigist ning Mariehamn sai kirja 2:1 võidu. Seega kuulus tiitel 61 punktiga Mariehamnile, teine oli 58 punktiga HJK ja kolmas 57 punktiga SJK. Albert Prosa ja Rovaniemi Palloseura said meistrivõistlustel kuuenda koha.
Euroopa liigas jäid Sergei Zenjov ja Gabala võõrsil 0:1 alla Saint-Etienne’ile. Zenjov kuulus võistkonna algkoosseisu ning vahetati välja mängu 80. minutil. Kolme vooru järel pole Gabala suutnud oma grupis punktiarvet avada, Anderlechtil (Belgia), Saint-Etienne’il (Prantsusmaa) ja Mainz 05-l (Saksamaa) on kirjas võrdselt viis punkti.
Siim Luts ja Bohemians 1905 tegid Tšehhi kõrgliigas võõrsil 1:1 viigi Zliniga. Luts kuulus meeskonna algkoosseisu ning teenis mänguaega 64 minutit. Tabelis on Bohemians seitsmendal kohal.
Valgevene kõrgliigas sai juba meistritiitli kindlustanud Barõssavi BATE kodus kirja 0:0 viigi Mazõri Slavaiaga. Artur Pikk tegi kaasa kogu kohtumise. Artur Kotenko tööandja Saligorski Šahtjor alistas võõrsil 1:0 Belšina ning hoiab tabelis teist kohta.
Poola kõrgliigas jäid Konstantin Vassiljev ja Bialystoki Jagiellonia 1:2 alla Lubini Zaglebiele. Vassiljev tegi kaasa kogu kohtumise. Ken Kallaste ja Kielce Korona jäid möödunud esmaspäeval sama tulemusega alla Wroclawi Slaskile, täna õhtul on Korona vastaseks võõrsil Chorzów Ruch. Tabelis on Jagiellonia 24 punktiga teine, Korona on langenud 15. kohale, nende taga on vaid tänaõhtune vastane Ruch. Tänase võidu korral tõuseks Korona tihedas tabelis kaheksandaks.
Inglismaa kõrgliigas alistas Liverpool 2:1 West Bromwich Albioni. Koondise kapten Ragnar Klavan jälgis kohtumist vahetusmeestepingilt. Võiduga tõusis Liverpool tabelis kolmandaks ning seis on ääretult kaasahaarav – liidrikohal oleval Manchester Cityl ja teisel real asetseval Arsenalil on sarnaselt Liverpooliga koos 20 punkti, Londoni Chelsea ja Tottenham Hotspur on esikolmikust vaid ühe punkti kaugusel. Sel nädalal ootab Liverpooli ees kaks matši – teisipäeval võõrustatakse liigakarikavõistlustel Tottenhami, laupäeval sõidetakse Premier League’i raames külla Crystal Palace’ile. Mattias Käit kuulus Fulhami U23 võistkonna algkoosseisu, kuid möödunud esmaspäeval jäädi võõrsil 0:2 alla Swansea Cityle. Täna on Fulhami noortevõistkonna vastaseks Newcastle Unitedi eakaaslased.
Norra kõrgliigas said kaotuse kirja nii Karol Metsa, Taijo Teniste kui ka Pavel Londaku koduklubid. Reedel peetud kohtumises jäi Stavangeri Viking kodus 2:3 alla Aalesundile. Mets teenis 56. minutil punase kaardi, olukorrale järgnenud penalti suutsid külalised ka realiseerida. Vigastatud Tenisteta mängiv Sogndal jäi kodus 0:1 alla Strømsgodsetile, vahetusmeestepingil olnud Pavel Londak jälgis pealt, kuidas Odd kolmandal lisaminutil Rosenborgi vastu 2:1 võiduvärava lõi. Eestlaste klubidest saatis ainsana edu Vålerengat, kes oli võõrsil 3:0 üle Tromsøst, vigastatud Enar Jäägerkohtumisest osa ei võtnud. Rosenborg on tänavu juba liigavõidu kindlustanud, kaks vooru enne lõppu langes Viking kaheksandaks ja Sogndal kümnendaks, Vålerenga on 16 meeskonnaga liigas 11. kohal.
Ungari meistrivõistlustel sai väärt võidu kirja Mezőkövesd-Zsóry, kes alistas 3:0 Szombathelyi Haladase. Tarmo Kink kuulus meeskonna algkoosseisu, teenis kollase kaardi ning vahetati puhkama 82. minutil, mil kõik väravad olid juba löödud. Tänu kolme punkti lisandumisele tõusis Mezőkövesd-Zsóry tabelis 12 meeskonnaga liigas kaheksandaks.
Rootsi kõrgliigas jäid mänguajata nii Andreas Vaikla kui ka Henri Anier. Vaikla koduklubi alistas 2:1 Falkenbergi, Anier tööandja Kalmar oli 3:2 üle Häckenist. Tabeliliider on nädalavahetusel punktilisata jäänud Malmö FF 60 punktiga, Norrköping jääb teisena maha nelja punktiga. Kalmar on 41 punktiga kuues. Sel nädalal on mõlemat meeskonda ees ootamas kaks liigamängu.
Hollandi kõrgliigas kaotas Henrik Ojamaa tööandja Go Ahead Eagles 0:2 Twentele. Ojamaa jälgis kogu kohtumis varumeestepingilt. Go Ahead Eagles on kümne vooru järel 18 meeskonna konkurentsis hoidmas 16. kohta.


description: Eeloleval nädalavahetusel sõidetakse Kataloonias autoralli tänavuse MM-sarja 12. etapp ehk Kataloonia ralli. Taas saab kaasa elada ka eestlastele, sest WRC-klassis on rajal Ott Tänak ja Raigo Mõlder, WRC2-klassis saavad aga jälle võimaluse oskusi näidata Sander Pärn ja tema britist kaardilugeja James Morgan.

title: Täna: Tänak ja Pärn alustavad Kataloonia MM-rallit


description: Korvpalli Euroliigas jätkab täiseduga Moskva CSKA, kes täna oli 98:80 üle kodusest rivaalist Kaasani Unicsist. CSKA on võitnud kõik neli mängu.

title: Täiseduga jätkav CSKA võitis Euroliigas kodust rivaali

maintext:
Avaveerandi võitis CSKA kolme punktiga ning läks poolajal eduseisul 47:43. Korralik vahe tehti sisse kolmandal veerandil, mis võideti 21:12. Võitjate suurimaks skooritegijaks kerkis Miloš Teodosic, kelle arvele jäi 16 punkti ja kümme resultatiivset söötu. Cory Higgins viskas 14 ja Nando De Colo 11 punkti. Üleplatsimees oli lõpuks 36 silma kogunud Kaasani leegionär Keith Langford.
Kui CSKA on Euroliigas tunnistanud vaid võite ja jätkab tabeli tipus, siis Kaasan on kõik senipeetud neli matši kaotanud.
Istanbuli klubide heitlus Darussafaka ja Anadolu Efesi vahel pakkus tõelise põnevusetenduse ning lõpuks suutis Euroliigas oma tänavuse võiduarve avada Anadolu Efes. Avapoolaja 11 punktiga kaotanud meeskond näitas teisel poolajal head minekut ja ka lõpusekunditel pidasid nende närvid vastu, tasuks 84:79 võit. Võitjate parimana viskas Deshaun Thomas 17 punkti. Thomas Heurtel lisas 15 punkti ja üheksa korvisöötu.
Anadolu Efesile oli see kolme kaotuse kõrval esimeseks võiduks. Darussafakal on nii võite kui kaotusi kaks.


description: 64-aastaselt lahkus meie hulgast endine korvpallur, Kalevi mängija Ülo Varul.

title: Vaid 64-aastaselt suri endine Kalevi korvpallur

maintext:
Varuli lahkumisest teatas Korvpalliliitu tema kunagine meeskonnakaaslane Andres Sõber, vahendas basket.ee täna kurba uudist.
Ülo Varul sündis 4. oktoobril 1952, korvpalli hakkas ta mängima EPA SK-s August Soku õpilasena, Tallinnas jätkas Märt Kermoni juhendamisel. Varul võistles Eesti noorte- ja juunioride koondises ning Kalevi duubelkoosseisus. Aastatel 1972 ja 1975-1979 kuulus ta Eesti koondisse, 1974-1975 Ehitajasse ja 1975-1979 Kalevi esindusmeeskonda. 1973. aastal võitis ta Tallinna Kalevi meeskonnas Eesti meistrivõistluste hõbeda, Nõukogude Liidu karikavõistlustel sai ta 1978. aastal teise koha, aastatel 1976 ja 1977 võitis Baltimaade karika. Eesti tasemel osales ta meistrivõistlustel 11 hooaega, lõpetades 1983 kevadel.


description: Täna algavasse Eesti jalgpallikoondise laagrisse tuleb hea emotsiooniga noor Mattias Käit, kes lõi nädalavahetusel Fulhami U23 võistkonna ridades kaks väravat. Tabamuse sai Euroopa liigas kirja Sergei Zenjov.

title: Ülevaade: millise vormi pealt saabuvad Lillekülla Eesti jalgpallurid?

maintext:
18-aastane Käit oli Fulhami U23 särgis kahel korral täpne meeskonna 3:1 võidumängus Middlesbrough U23 vastu. Käit viis Fulhami 15. minutil juhtima ning suurendas 37. minutil meeskonna edu juba kolmeväravaliseks. Mänguaega teenis ta 57 minutit, misjärel ta 3:0 eduseisul välja vahetati.
Sergei Zenjov ja Gabala (Aserbaidžaan) jäid Euroopa liigas 2:3 alla Mainzile (Saksamaa). Avapoolaja võitis Mainz 1:0, kuid kodumeeskond Gabala läks kohtumist 2:1 juhtima 62. minutil, mil oli täpne koondise ründaja Zenjov. Kohtumise lõpp kuulus kahjuks sakslastele, kes 68. ja 78. minuti väravatest mängu enda kasuks kallutasid. Koduses liigas alistas Gabala nädalavahetusel Qarabagi 2:0 ning suurendas oma edu tabeli tipus neljapunktiliseks. Zenjov sekkus liigakohtumises mängu vahetusest 62. minutil.
Sergei Zenjov (keskel) / Scanpix
Norra kõrgliigas alistasid Karol Mets ja Stavangeri Viking kodus 2:0 Kristiansandi Starti. Taijo Teniste ja Sogndal tegid väravateta viigi Bergeni Branniga. Nii Mets kui Teniste olid väljakul kogu kohtumise. Omavahel läksid vastamisi Rosenborg – Vålerenga, millest väljus 3:1 võitjana Rosenborg. Pavel Londak veetis kohtumise Rosenborgi vahetusmeestepingil, vigastatud Enar Jääger Vålerengat jätkuvalt aidata ei saa. Rosenborg on liiga liider 65 punktiga, vahe teisel kohal oleva Branniga on lausa 20 punkti. Viking on 37 punktiga seitsmes, Sogndal 35-ga üheksas. Vålerengal on koos 30 punkti, mis annavad 16 meeskonnaga liigas hetkel 11. koha.
Rootsi meistrivõistlustel aitas meeskonna algkoosseisu kuulunud Henri Anier Kalmari 4:2 võiduni Göteborgi IFK vastu. Andreas Vaikla koduklubi Norrköpingut tabas aga tõeline krahh, kui võõrsil jäädi 0:6 alla Solna AIK-le. Väravavaht Vaikla veetis terve kohtumise varumeestepingil. Norrköping on tabelis teisel kohal, kui Malmöst jäädakse maha nelja punktiga. Kalmar tõusis võiduga viiendaks.
Tšehhi kõrgliigas mängis Siim Luts 90 minutit ning aitas Bohemians 1905 võiduni Jihlava Vysocina vastu, kui vastane alistati võõrsil tulemusega 2:0. Võiduga tõusis Bohemians tabelis kuuendaks.
Soomes käis väravavaht Mihkel Aksalu Seinäjoki JK särgis väljakul kahel korral, korjas oma väravast välja vaid ühe palli ja aitas meeskonna kahe võiduni. Esmalt alistati nädala keskel 1:0 Kuopio, seejärel oldi nädalavahetusel võõrsil 3:1 paremad Kemist. Tabelis tõusis SJK kolmandaks.
Poola kõrgliigas jäid Ken Kallaste ja Kielce Korona võõrsil suurelt alla Krakowi Cracoviale, kui tunnistati vastaste 6:0 paremust. Kaotus langetas Korona tabelis kaheksandaks, kuid liider on jätkuvalt Konstantin Vassiljevi koduklubi Bialystoki Jagiellonia, kes tegi viimati 0:0 viigi Szczecin Pogoniga. Vassiljev kohtumisest osa ei võtnud.
Ken Kallaste Kielce Korona särgis. / Kielce Korona/Facebook
Inglismaa Premier League’is alistas Liverpool võõrsil 2:1 Swansea City. Koondise kapten Ragnar Klavan seekord mänguaega ei teeninud. Võiduga tõusis Liverpool tabelis Manchester City, Tottenhami ja Arsenali järel neljandaks. Mänguajata jäi ka Henrik Ojamaa, kui tema koduklubi Go Ahead Eagles (GAE) Hollandi kõrgliigas Excelsiori 3:0 alistas. Võiduga tõusis GAE tabelis kaheksandaks. Valgevenes oli tabeliliider Barõssavi BATE kodus 4:1 üle Minski Islatšist, kuid Artur Pikk varumeestepingil mängu ei sekkunud.


description: 21. oktoobril toimuval Xplosion Fight Series võitlusõhtu ühes supermatšis üles astuv poksija Ilyas Rustamov valmistub võistlusteks Max Vorovski abiga ning plaanib oma taimaalasest vastase alistamiseks avaldada tugevat pressi ning rünnata kiirete ja tugevate löökidega.

title: Xplosion TV: Rustamov kavatseb oma vastast rünnata kiirete ja tugevate löökidega

maintext:
Rustamov kohtub Xplosioni poksiringis temast hulga kogenuma taimaalase Pok Biiliga, kelle võitlusstiil on samuti taipoksi oma. Rustamov seevastu praegu paneb oma treeningutel põhirõhku poksile ja loodab agressiivsema taktikaga edu saavutada. Lisaks räägib Rustamov, kellele ta Xplosioni võitlusõhtul kõige enam kaasa elab ning mida ootab teistest matšidest.
Xplosion toob seekordse võitlusõhtu raames publiku ette mitu erinevat maiuspala - MTGP maailmameistri tiitlimatši, kus poksiringis astuvad vastamisi Taimaalt pärit Deo Phetsangkhat ning Suurbritanniat esindav ja valitsev meister Charlie Peters. Peter on väga märkimisväärne kuju, kes oma hiljutise matšiga legendaarse taipoksija Saenchai vastu kirjutas end vaieldamatult maailma parimate taipoksijate sekka.
Lisaks toimub neljamehe turniir Road to Marbella 2017, kust võtavad osa poksijad Marokost, Hollandist ning varasemad rivaalid Leedu parim kickpoksija Tadas Jonkus ning Eesti parim Mirkko Moisar. Turniiri võitja pääseb otse võistlema Xplosioni 11. võitlusõhtule Hispaaniasse Marbellasse XFS maailmameistritiitli nimel. Lisaks on kavas mitmed XFS reeglite kohased supermatšid ja MMA matšid, kus poksiringi astuvad kohalikest suurnimedest Manzolo, Rustamov ja Themas.


description: Margus Hundi koduklubi Cincinnati Bengals peab homme oma kodumängu Londonis ning omasid on toetama sõitnud ka klubi ametlikud tantsutüdrukud. Selgub, et Bengalsi tantsutüdrukud on klubi juures tööl osalise tööajaga ning tüdrukute hulgas on ka õpetajaid ja arste.

title: Postimees Londonis: Bengalsi tantsutüdrukute hulgas on ka meditsiinitöötajad ja õpetajad

maintext:
«Tantsutüdrukuks saamiseks peab läbima pika konkursi. Kohale tulevad tüdrukud, kes on näiteks fitnessiga tegelenud. Katsetel peab näitama oskusi tantsus, fitnessis ja avalikkusega suhtlemises,» selgitas üks rõõmsameelne Bengalsi värvidesse riietunud naisterahvas.
Ta selgitas, et ükski Bengalsi tantsutüdruk ei tööta klubi juures täiskohaga. «See on poole kohaga töö, kõigil meist on olemas oma päris töökoht. Näiteks on meie hulgas mitmeid juuratudengeid, arste ja meditsiinitöötajaid ning palju õpetajaid. Kõigil on oma töökoht ja oma elu.» Kokku võtab Bengalsi juures tantsutüdrukuna igapäevaselt umbes paar tundi aega.